ΑΠΟΦΑΣΕΙΣ
Αριθμ. 25451/Δ6
Ρύθμιση θεμάτων σχετικά με την εισαγωγή μαθητών σε Πρότυπα Σχολεία, Πειραματικά Σχολεία
και Εκκλησιαστικά Σχολεία.
Ο ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τα άρθρα 10 έως και 23 του Κεφαλαίου Β’ του
ν. 4692/2020 «Αναβάθμιση του Σχολείου και άλλες διατάξεις» (Α’ 111) και ιδίως τις παρ. 1 και 5 του άρθρου 18,
σε συνδυασμό με τις υποπερ. βστ) και βζ) της περ. β) της
παρ. 3 του άρθρου 14 του νόμου αυτού.
2. Τις παρ. 2 και 3 του άρθρου 2 του ν. 3966/2011 «Θεσμικό πλαίσιο των Πρότυπων και Πειραματικών Σχολεί-
ων, Ίδρυση Ινστιτούτου Εκπαιδευτικής Πολιτικής, Οργάνωση του Ινστιτούτου Τεχνολογίας Υπολογιστών και
Εκδόσεων «ΔΙΟΦΑΝΤΟΣ» και λοιπές διατάξεις» (Α’ 118).
3. Το άρθρο 3 του ν. 3699/2008 «Ειδική Αγωγή και Εκπαίδευση ατόμων με αναπηρία ή με ειδικές εκπαιδευτι-
κές ανάγκες» (Α’ 199).
4. Τα άρθρα 109 έως 137 του ν. 4823/2021 «Αναβάθμιση του σχολείου, ενδυνάμωση των εκπαιδευτικών
και άλλες διατάξεις» (Α’ 136) και ιδίως την παρ. 9 του
άρθρου 123 και την περ. α’ της παρ. 1 του άρθρου 29.
5. Το άρθρο 353 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
6. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
7. Tον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο ελληνικό δίκαιο της
Οδηγίας (ΕΕ) 2018/1972) και άλλες διατάξεις» (Α’ 184).
8. Tον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων, L 119).
9. Tον ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137).
10. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019.
11 Tον Κώδικα Διοικητικής Διαδικασίας (ν. 2690/1999,
Α’ 45).
12. Το π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31).
13. To π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
14. To π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
15. To π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
16. Tην υπό στοιχεία 71/05.01.2024 κοινή απόφαση
του Πρωθυπουργού και τoυ Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων
στην Υφυπουργό Παιδείας, Θρησκευμάτων και Αθλητισμού, Ζωή Μακρή» (Β’ 69).
17. Την υπό στοιχεία 25409/Δ6/08-03-2023 κοινή απόφαση της Υπουργού Παιδείας και Θρησκευμάτων, του
Υπουργού Επικρατείας και της Υφυπουργού Παιδείας και
Θρησκευμάτων «Ρύθμιση θεμάτων σχετικά με τις ηλεκτρονικές αιτήσεις για εισαγωγή στα Πρότυπα Σχολεία,
Πειραματικά Σχολεία και Εκκλησιαστικά Σχολεία» (Β’ 1318).
18. Την υπό στοιχεία 162971/Δ6/27-11-2020 απόφαση της Υφυπουργού Παιδείας και Θρησκευμάτων
«Λήξη θητείας Επιστημονικής Επιτροπής Προτύπων και
Πειραματικών Σχολείων (Ε.Ε.Π.Π.Σ.) - Ορισμός Διοικούσας Επιτροπής Προτύπων και Πειραματικών Σχολείων
(Δ.Ε.Π.Π.Σ.)» (Υ.Ο.Δ.Δ. 1001).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
14 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1671
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
19. Την υπό στοιχεία 93462/Δ6/25-8-2023 υπουργική απόφαση «Τροποποίηση της υπό στοιχεία 162971/
Δ6/30-11-2020 (Υ.Ο.Δ.Δ. 1001) Υπουργικής Απόφασης
«Λήξη θητείας Επιστημονικής Επιτροπής Προτύπων και
Πειραματικών Σχολείων (Ε.Ε.Π.Π.Σ)- Ορισμός Διοικούσας Επιτροπής Πρότυπων και Πειραματικών Σχολείων
(Δ.Ε.Π.Π.Σ.)”» (Υ.Ο.Δ.Δ. 882).
20. Την υπό στοιχεία 87038/Γ4/09-08-2023 απόφαση
του υπουργού Παιδείας, Θρησκευμάτων και Αθλητισμού
«Αποδοχή παραίτησης του Προέδρου, του Αντιπροέδρου και των μελών του Δ.Σ. του Ινστιτούτου Εκπαιδευ-
τικής Πολιτικής (Ι.Ε.Π.) και ορισμός νέων» (Υ.Ο.Δ.Δ. 819).
21. Την υπό στοιχεία 31/ΔΕΠΠΣ/14.02.2024 εισήγηση
της Διοικούσας Επιτροπής Πρότυπων και Πειραματικών
Σχολείων (Δ.Ε.Π.Π.Σ.).
22. Τη γνώμη του Ινστιτούτου Εκπαιδευτικής Πολιτικής (υπ’ αρ. 10/19.02.2024 απόσπασμα πρακτικού του
Διοικητικού Συμβουλίου του Ι.Ε.Π.).
23. Την ανάγκη ρύθμισης ειδικότερων θεμάτων σχετικών με την εισαγωγή μαθητών σε Πρότυπα Σχολεία,
Πειραματικά Σχολεία και Εκκλησιαστικά Σχολεία.
24. Την υπό στοιχεία Φ.1/Γ/112/23360/B1/05-03-2024
εισήγηση του άρθρου 24 του ν. 4270/2014 (Α’ 143) της
Γενικής Διεύθυνσης Οικονομικών Υπηρεσιών του Υπουργείου Παιδείας, Θρησκευμάτων και Αθλητισμού.
25. Το γεγονός ότι από την έκδοση της παρούσας δεν
προκαλείται δαπάνη σε βάρος του τακτικού προϋπολογισμού του Υπουργείου Παιδείας, Θρησκευμάτων και
Αθλητισμού ή του κρατικού προϋπολογισμού, αποφασίζουμε:
ΚΕΦΑΛΑΙΟ Α’
ΓΕΝΙΚΕΣ ΔΙΑΤΑΞΕΙΣ
Άρθρο 1
Διαδικασία για την εισαγωγή μαθητών σε
Πρότυπα Σχολεία, Πειραματικά Σχολεία ή
Εκκλησιαστικά Σχολεία
1. Για την εισαγωγή των μαθητών σε Πρότυπο Σχολείο
(Π.Σ.) ή Πειραματικό Σχολείο (ΠΕΙ.Σ.) ή Εκκλησιαστικό
Σχολείο (Ε.Σ.), οι γονείς ή κηδεμόνες ή άλλο πρόσωπο
που έχει την επιμέλεια των μαθητών ή έχει εξουσιοδοτηθεί νομίμως υποβάλλουν ηλεκτρονική αίτηση στο
«Σύστημα Υποβολής Αιτήσεων μαθητών σε Π.Σ. και
ΠΕΙ.Σ. και Εκκλησιαστικά Σχολεία (Σ.Υ.Α.)», το οποίο έχει
αναπτυχθεί από τη Διοικούσα Επιτροπή των Πρότυπων
και Πειραματικών Σχολείων (Δ.Ε.Π.Π.Σ.) με την υποστήριξη του Ινστιτούτου Εκπαιδευτικής Πολιτικής (Ι.Ε.Π.) και
λειτουργεί με την υποστήριξη της Επιτροπής Τεχνικής
Υποστήριξης και Λειτουργίας (Ε.Τ.Υ.Λ.) του άρθρου 17.
Οι αιτήσεις συγκεντρώνονται από το σύστημα του προηγουμένου εδαφίου μέσω ηλεκτρονικής υποβολής, στην
οποία δηλώνονται από τους γονείς ή κηδεμόνες ή άλλο
πρόσωπο που έχει την επιμέλεια των μαθητών ή έχει
εξουσιοδοτηθεί νομίμως τα εξής: α) το επώνυμο, όνομα,
πατρώνυμο, μητρώνυμο, ο Αριθμός Φορολογικού Μητρώου (Α.Φ.Μ.) του αιτούντος και β) η ιδιότητα/σχέση
του με τον μαθητή.
2. Στην περίπτωση προνηπίων ο αιτών της παρ. 1 καταχωρίζει με την ηλεκτρονική αίτησή του, επιπλέον όσων
αναφέρονται στην παρ. 1, τα εξής:
α) τα στοιχεία του προνηπίου και ειδικότερα: αα)
επώνυμο, αβ) όνομα, αγ) πατρώνυμο, αδ) μητρώνυμο,
αε) φύλο και αστ) ημερομηνία γέννησης,
β) τα στοιχεία επικοινωνίας του αιτούντα και ειδικότερα: βα) διεύθυνση κατοικίας, οδός, αριθμός, πόλη,
ταχυδρομικός κώδικας, ββ) διεύθυνση ηλεκτρονικού
ταχυδρομείου, βγ) σταθερό και κινητό τηλέφωνο,
γ) επιλογή νηπιαγωγείου και ειδικότερα: γα) το νηπιαγωγείο στο οποίο ανήκει βάσει της διεύθυνσης κατοικίας
ή το νηπιαγωγείο της πρώτης εγγραφής αν έχει ήδη εγγραφεί σε άλλο νηπιαγωγείο και γβ) ένα μόνο Πειραμα-
τικό Νηπιαγωγείο ενδιαφέροντος.
3. Ο αιτών δύναται, επιπλέον, να δηλώσει με την ηλεκτρονική αίτησή του, αναρτώντας παράλληλα και τα
ακόλουθα σχετικά δικαιολογητικά:
α) την ύπαρξη ταυτόχρονης αίτησης για δίδυμο ή
τρίδυμο αδελφό/αδελφή ή υιοθετημένο/η αδελφό/ή
που έχουν γεννηθεί το ίδιο έτος, όπως βεβαιώνεται από
πρόσφατο πιστοποιητικό οικογενειακής κατάστασης,
β) την ύπαρξη αδελφού/αδελφής που φοιτά ήδη στο
ίδιο σχολείο ή στα τυχόν συνδεδεμένα σχολεία και ο
οποίος δεν φοιτά στην τάξη αποφοίτησης της ανώτερης
βαθμίδας διασυνδεδεμένων σχολείων, όπως προκύπτει
από πρόσφατη βεβαίωση από το σχολείο φοίτησης του
μαθητή/τριας,
γ) το εάν ο γονέας ή κηδεμόνας ή άλλο πρόσωπο που
έχει την επιμέλεια του μαθητή, υπηρετεί με θητεία στο
επιλεγμένο σχολείο ή τυχόν διασυνδεδεμένο με αυτό
σχολείο, όπως προκύπτει από πρόσφατη βεβαίωση υπηρέτησης με θητεία στον φορέα.
4. Στην περίπτωση Πρότυπων Σχολείων (Γυμνασίων
και Γενικών Λυκείων), Πειραματικών Σχολείων (Νηπιαγωγείων, Δημοτικών, Γυμνασίων και Γενικών Λυκείων) ή Εκ-
κλησιαστικών Σχολείων (Γυμνασίων και Γενικών Λυκείων)
ο αιτών της παρ. 1 καταχωρίζει με την ηλεκτρονική αίτησή του, επιπλέον όσων αναφέρονται στην παρ. 1, τα εξής:
α) τα στοιχεία του μαθητή και ειδικότερα: αα) επώνυμο,
αβ) όνομα, αγ) πατρώνυμο, αδ) μητρώνυμο, αε) φύλο
και αστ) ημερομηνία γέννησης,
β) τον έλεγχο φοίτησης του μαθητή και ειδικότερα:
βα) τον αριθμό μητρώου μαθητή, ββ) την τάξη φοίτησης
κατά το τρέχον σχολικό έτος και βγ) το σχολείο φοίτησης
κατά το τρέχον σχολικό έτος,
γ) τα στοιχεία επικοινωνίας του αιτούντος και ειδικότερα: γα) διεύθυνση κατοικίας, οδός, αριθμός, πόλη,
ταχυδρομικός κώδικας, γβ) διεύθυνση ηλεκτρονικού
ταχυδρομείου και γγ) σταθερό και κινητό τηλέφωνο,
δ) την επιλογή σχολείων και ειδικότερα: δα) το Πειραματικό Σχολείο ενδιαφέροντος, δβ) το Πρότυπο Σχολείο
πρώτης προτίμησης (Γυμνάσιο ή Λύκειο), δγ) το Πρότυπο Σχολείο δεύτερης προτίμησης (Γυμνάσιο ή Λύκειο)
και δδ) το Εκκλησιαστικό Σχολείο (Γυμνάσιο ή Λύκειο)
ενδιαφέροντος. Αν έχει επιλεγεί ταυτόχρονα Πρότυπο
Σχολείο (Γυμνάσιο ή Λύκειο) και Εκκλησιαστικό Σχολείο
(Γυμνάσιο ή Λύκειο) δηλώνεται η σειρά προτίμησης για
τη φοίτηση στους δύο τύπους σχολείων. Από τις συγκεκριμένες σχολικές μονάδες που έχουν δηλωθεί επιλέγε-
ται επίσης ένα (1) Πρότυπο ή Εκκλησιαστικό Σχολείο, στο
οποίο ο υποψήφιος μαθητής επιθυμεί να είναι επιλαχών.
5. Αν στην ηλεκτρονική αίτηση δηλωθεί Πειραματικό
Σχολείο, ο αιτών δύναται να συμπληρώσει, επιπλέον, τα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
ακόλουθα, αναρτώντας παράλληλα τα σχετικά δικαιολογητικά:
α) την ύπαρξη ταυτόχρονης αίτησης για δίδυμο ή
τρίδυμο αδελφό/αδελφή ή υιοθετημένο/η αδελφό/ή
που έχουν γεννηθεί το ίδιο έτος, όπως βεβαιώνεται από
πρόσφατο πιστοποιητικό οικογενειακής κατάστασης.
Σημειώνεται ότι στην περίπτωση αυτή, η ως άνω αίτηση
αφορά αποκλειστικά στο ίδιο Πειραματικό Σχολείο,
β) την ύπαρξη αδελφού/αδελφής που φοιτά ήδη στο
ίδιο σχολείο ή στα τυχόν συνδεδεμένα σχολεία και ο/η
οποίος/α δεν φοιτά στην τάξη αποφοίτησης της ανώτερης βαθμίδας διασυνδεδεμένων σχολείων, όπως προ-
κύπτει από πρόσφατη βεβαίωση φοίτησης του μαθητή/
τριας. Αδελφός/ή, ο/η οποίος/α φοιτά σε τάξη αποφοίτησης ενδιάμεσης βαθμίδας διασυνδεδεμένων σχολεί-
ων λογίζεται ότι θα εγγραφεί στην εισαγωγική τάξη της
επόμενης βαθμίδας του συνδεδεμένου Πειραματικού
Σχολείου,
γ) εάν ο γονέας ή κηδεμόνας ή άλλο πρόσωπο που
έχει την επιμέλεια του μαθητή, υπηρετεί με θητεία στο
επιλεγμένο σχολείο ή τυχόν διασυνδεδεμένο με αυτό
σχολείο, όπως προκύπτει από πρόσφατη βεβαίωση υπηρέτησης με θητεία στον φορέα.
Αν στην ηλεκτρονική αίτηση δηλωθεί Πρότυπο Σχολείο ή Εκκλησιαστικό Σχολείο, ο αιτών δύναται να συ-
μπληρώσει αν ο μαθητής είναι άτομο με αναπηρία ή
ειδικές εκπαιδευτικές ανάγκες, σύμφωνα με το άρθρο
3 του ν. 3699/2008 (Α’ 199), όπως προκύπτει από ισχύον
δικαιολογητικό.
6. Οι ημερομηνίες διεξαγωγής των διαδικασιών εισαγωγής μαθητών σε Πειραματικά, Πρότυπα και Εκκλησι-
αστικά Σχολεία, για φοίτηση σ’ αυτά, από το επόμενο
σχολικό έτος καθορίζονται ως εξής:
α) η προθεσμία υποβολής των αιτήσεων ορίζεται εντός
του Μαρτίου του τρέχοντος σχολικού έτους και δεν μπορεί να είναι μικρότερη των δέκα (10) ημερών.
β) οι ημερομηνίες:
βα) διεξαγωγής δημόσιας κλήρωσης για εισαγωγή στα
Πειραματικά Σχολεία,
ββ) κλήρωσης για απόδοση τυχαίου αριθμού προτεραιότητας για τη ρύθμιση ισοβαθμιών στα Πρότυπα και
τα Εκκλησιαστικά σχολεία και
βγ) διεξαγωγής της δοκιμασίας (τεστ) δεξιοτήτων για
εισαγωγή στα Πρότυπα και Εκκλησιαστικά Σχολεία, ορίζονται εντός του πρώτου δεκαπενθημέρου μετά τη λήξη
των διακοπών του Πάσχα του τρέχοντος σχολικού έτους.
ΚΕΦΑΛΑΙΟ Β’
ΕΙΣΑΓΩΓΗ ΜΑΘΗΤΩΝ ΣΤΑ ΠΕΙΡΑΜΑΤΙΚΑ
ΣΧΟΛΕΙΑ
Άρθρο 2
Εισαγωγή μαθητών στην εισαγωγική τάξη
Πειραματικών Νηπιαγωγείων, Δημοτικών,
Γυμνασίων και Λυκείων
1. Για την εισαγωγή των μαθητών σε εισαγωγική τάξη
των Πειραματικών Νηπιαγωγείων, Δημοτικών, Γυμνασίων και Λυκείων διενεργείται δημόσια ηλεκτρονική
κλήρωση.
2. Ο αριθμός των εισακτέων μαθητών σε κάθε τμήμα
εισαγωγικής τάξης Πειραματικού Σχολείου καθορίζεται
με απόφαση της Διοικούσας Επιτροπής Πρότυπων και
Πειραματικών Σχολείων (Δ.Ε.Π.Π.Σ.) με βάση τις συνθήκες λειτουργίας του σχολείου. Η απόφαση αυτή εκδίδεται
έπειτα από εισήγηση του οικείου Επιστημονικού Εποπτικού Συμβουλίου (ΕΠ.Ε.Σ.), δημοσιεύεται στην ιστοσελίδα
της Δ.Ε.Π.Π.Σ. και αναρτάται στην ιστοσελίδα της οικείας
σχολικής μονάδας. Σε περίπτωση ίδρυσης ή χαρακτηρισμού ενός σχολείου ως Πειραματικού Σχολείου (ΠΕΙ.Σ.), η
εισήγηση του προηγουμένου εδαφίου υποβάλλεται από
τον Διευθυντή ή Προϊστάμενο του ΠΕΙ.Σ. για το πρώτο
(1ο) έτος λειτουργίας του σχολείου ως ΠΕΙ.Σ., αν δεν έχει
συγκροτηθεί το ΕΠ.Ε.Σ. κατά τον χρόνο υποβολής της
εισήγησης. Σε περίπτωση διασυνδεδεμένων ΠΕΙ.Σ., οι
απόφοιτοι του ΠΕΙ.Σ. της ίδιας ή προηγούμενης βαθμίδας εγγράφονται στο συνδεδεμένο ΠΕΙ.Σ. της ίδιας ή της
επόμενης βαθμίδας, εφόσον το επιθυμούν.
3. Οι γονείς ή ο/οι κηδεμόνας/νες ή άλλο πρόσωπο που
έχει την επιμέλεια των μαθητών που ενδιαφέρονται για
την εισαγωγή μαθητών σε ΠΕΙ.Σ. μέσω της διαδικασίας
κλήρωσης, ή άλλο πρόσωπο που έχει εξουσιοδοτηθεί
νομίμως, δικαιούνται να υποβάλουν ηλεκτρονική αίτηση
για ένα (1) μόνο Πειραματικό Νηπιαγωγείο, Δημοτικό,
Γυμνάσιο ή Λύκειο. Με την ίδια αίτηση δύνανται να αιτηθούν την εισαγωγή των μαθητών και σε δύο (2) Πρότυπα
Γυμνάσια ή σε δύο (2) Πρότυπα Λύκεια, καθώς και σε
ένα (1) Εκκλησιαστικό Γυμνάσιο ή Γενικό Εκκλησιαστικό
Λύκειο δηλώνοντας τη σειρά προτίμησης αντιστοίχως.
Σε περίπτωση φοίτησης μαθητή σε Πειραματικό Νηπιαγωγείο συνδεδεμένο με Πειραματικό Δημοτικό ή σε
Πειραματικό Δημοτικό συνδεδεμένο με Πειραματικό
Γυμνάσιο ή σε Πειραματικό Γυμνάσιο συνδεδεμένο με
Πειραματικό Λύκειο δεν επιτρέπεται η συμμετοχή του
στην κλήρωση για την εισαγωγή του σε άλλο Πειραματικό Δημοτικό, Γυμνάσιο ή Λύκειο.
4. Εάν οι γονείς ή κηδεμόνες ή άλλο πρόσωπο που
έχει την επιμέλεια των μαθητών ή έχει εξουσιοδοτηθεί
νομίμως αιτούνται την υπαγωγή του μαθητή στην ειδική κατηγορία των διδύμων/τριδύμων/αδελφών, εξ
αίματος ή κατόπιν υιοθεσίας, πρέπει να συντρέχουν οι
εξής προϋποθέσεις κατά την υποβολή της αίτησης: α) να
υποβάλλεται από το ίδιο φυσικό πρόσωπο και β) να συνοδεύεται από πρόσφατο πιστοποιητικό οικογενειακής
κατάστασης και πρόσφατη σχετική βεβαίωση φοίτησης
που αφορά στον/στην δίδυμο/η ή τρίδυμο/η αδελφό/ή
εξ αίματος ή υιοθετημένο/η αδελφό/ή που έχουν γεννηθεί το ίδιο έτος, και κατά την περίπτωση που αυτός/ή
φοιτά ήδη στο ΠΕΙ.Σ.
5. Η συμμετοχή στην κλήρωση για την εισαγωγή σε
ΠΕΙ.Σ. δεν επηρεάζεται από τον τόπο διαμονής του μαθητή.
6. Μετά την υποβολή της αίτησης και πριν από τη λήξη
της προθεσμίας υποβολής των αιτήσεων, ο γονέας ή κηδεμόνας ή άλλο πρόσωπο που έχει την επιμέλεια των
μαθητών ή έχει εξουσιοδοτηθεί νομίμως δύναται να έχει
πρόσβαση στην αίτηση και να τροποποιεί τα στοιχεία
της, καθώς και να αποθηκεύει και να εκτυπώνει σχετική
βεβαίωση υποβολής της πλέον πρόσφατης αίτησης. Η
οριστικοποίηση της ως άνω αίτησης γίνεται πριν τη λήξη
της κάθε φορά προβλεπόμενης προθεσμίας υποβολής
αιτήσεων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
7. Μετά τη λήξη της προθεσμίας υποβολής των ηλεκτρονικών αιτήσεων: α) ο αιτών έχει πρόσβαση στη σε-
λίδα των αιτήσεων αλλά δεν δύναται πλέον να τροποποιήσει τα δηλωθέντα στοιχεία της αίτησης και ιδίως τα
προσωπικά στοιχεία του αιτούντα και του μαθητή, τα δηλωθέντα στοιχεία επικοινωνίας, τα σχολεία προτίμησης
καθώς και τη σειρά προτίμησης, β) οι διαχειριστές της
πλατφόρμας δεν δύνανται να τροποποιήσουν τα στοιχεία της αίτησης ή τις δηλώσεις προτίμησης, γ) αποδί-
δεται ο μοναδικός κωδικός της αίτησης και ο μοναδικός
εξαψήφιος αριθμός που αντιστοιχεί σε κάθε μαθητή, οι
οποίοι αποτελούν απαραίτητα στοιχεία για την παρακολούθηση της διαδικασίας από τους αιτούντες, δ) ο αιτών
δύναται να εκτυπώσει βεβαίωση υποβολής της αίτησης.
8. Μετά από τη λήξη της προθεσμίας υποβολής των
ηλεκτρονικών αιτήσεων, ο Διευθυντής ή ο Προϊστάμενος του ΠΕΙ.Σ. αποκτά πρόσβαση στα δεδομένα της
πλατφόρμας, στην οποία υποβάλλονται οι αιτήσεις,
προκειμένου: α) να επιβεβαιώσει: αα) τη μη συμμετοχή
του μαθητή στη διαδικασία, λόγω ανάκλησης της αίτησης με υπεύθυνη δήλωση του αιτούντος και αβ) το αν ο
υποψήφιος υπάγεται στην κατηγορία της κατ’ εξαίρεση
εισαγωγής για λόγους συγγένειας με κλήρωση σε ειδική
κατηγορία, κατόπιν ελέγχου των δικαιολογητικών που
έχουν αναρτηθεί, στην περίπτωση που η αίτηση αφορά
σε ΠΕΙ.Σ.,
β) να εξάγει τις καταστάσεις των υποψηφίων για το
οικείο ΠΕΙ.Σ. και
γ) να αναρτήσει με ευθύνη του ΕΠ.Ε.Σ., ή του Διευθυντή
του ΠΕΙ.Σ. στην περίπτωση που δεν έχει συγκροτηθεί το
οικείο Επιστημονικό Εποπτικό Συμβούλιο (ΕΠ.Ε.Σ.), στην
ιστοσελίδα και στον πίνακα ανακοινώσεων του οικείου
ΠΕΙ.Σ. τις καταστάσεις των υποψηφίων με αναφορά στον
κωδικό της ηλεκτρονικής αίτησης. Σε περίπτωση λάθους
ενημερώνεται η Κεντρική Επιτροπή Οργάνωσης των Εξετάσεων στα Πρότυπα Σχολεία και Εκκλησιαστικά Σχολεία
και της Κλήρωσης στα Πειραματικά Σχολεία (Κ.Ε.Ο.Ε.Κ.),
η οποία και προβαίνει στη διόρθωσή του το αργότερο
πέντε (5) εργάσιμες ημέρες πριν από τη διεξαγωγή της
κλήρωσης.
9. Η ημερομηνία διενέργειας της δημόσιας ηλεκτρονικής κλήρωσης ορίζεται σύμφωνα με την παρ. 6 του
άρθρου 1.
Η δημόσια ηλεκτρονική κλήρωση διενεργείται από την
Επιτροπή Κλήρωσης των Πειραματικών Σχολείων του
άρθρου 18 με την υποστήριξη του Ινστιτούτου Τεχνολογίας Υπολογιστών και Εκδόσεων (Ι.Τ.Υ.Ε.) - Διόφαντος,
παρουσία συμβολαιογράφου ή δικηγόρου και με δυνατότητα παράστασης Προέδρων των Συλλόγων Γονέων
και Κηδεμόνων Πειραματικών Σχολείων. Μέσω κατάλληλου λογισμικού (ηλεκτρονική κληρωτίδα) κληρώνε-
ται και αποδίδεται ένας (1) τυχαίος μοναδικός Αριθμός
Προτεραιότητας για κάθε υποψήφιο για τα Πειραματικά
Σχολεία (Α.Π.ΠΕΙ.Σ.)
10. Τον σχεδιασμό, την υλοποίηση, διαχείριση, λειτουργία και εφαρμογή του λογισμικού της ηλεκτρονι-
κής κληρωτίδας του ως άνω λογισμικού, καθώς και του
λογισμικού για την εξαγωγή των αποτελεσμάτων για
κάθε Πειραματικό Σχολείο έχει το Ινστιτούτο Τεχνολογίας Υπολογιστών και Εκδόσεων (Ι.Τ.Υ.Ε.) - Διόφαντος.
11. Για την εξαγωγή των αποτελεσμάτων για κάθε Πειραματικό Σχολείο λαμβάνονται υπόψη τα εξής:
α) Το 80% των προκηρυσσομένων θέσεων της σχολικής μονάδας πληρούται με τη συμμετοχή όλων των
υποψήφιων μαθητών, με ισοκατανομή ως προς το φύλο:
Γενική κατηγορία (Γ.Κ.).
β) Το 20% των προκηρυσσομένων θέσεων της σχολικής μονάδας πληρούται με τη συμμετοχή των μαθητών
της Ειδικής Κατηγορίας (Ε.Κ.) που την αποτελούν:
βα) δίδυμα ή τρίδυμα αδέλφια ή αδέλφια, εξ αίματος
ή υιοθετημένα, μαθητών που θα φοιτήσουν στην ίδια
τάξη το επόμενο σχολικό έτος και εφόσον ένας/μία εκ
των αδελφών έχει εισαχθεί σε θέση της Γ.Κ. στη σχολική
μονάδα επιλογής των αδελφών με την ίδια διαδικασία
εισαγωγής ή φοιτά ήδη στο συνδεδεμένο σχολείο της
προηγούμενης βαθμίδας (υποκατηγορία Ε.Κ. α),
ββ) αδελφοί/ές μαθητών που ήδη φοιτούν στο ΠΕΙ.Σ.
ενδιαφέροντος, στο συνδεδεμένο Πειραματικό Δημοτικό
Σχολείο ή στο συνδεδεμένο Πειραματικό Γυμνάσιο ή στο
συνδεδεμένο Πειραματικό Λύκειο αλλά όχι στην τάξη
αποφοίτησης της ανώτερης βαθμίδας διασυνδεδεμένων
σχολείων (υποκατηγορία Ε.Κ. β) και
βγ) τέκνα εκπαιδευτικών που υπηρετούν με θητεία
στο ΠΕΙ.Σ. ενδιαφέροντος ή σε διασυνδεδεμένο με αυτό
ΠΕΙ.Σ. (υποκατηγορία Ε.Κ. γ).
12. Οι κενές θέσεις της Ε.Κ. πληρούνται κατά τη σειρά
προτεραιότητας βάσει του Αριθμού Προτεραιότητας για
κάθε υποψήφιο για τα Πειραματικά Σχολεία (Α.Π.ΠΕΙ.Σ.)
ως εξής: α) προηγούνται οι μαθητές της υποκατηγορίας
Ε.Κ. α,
β) έπονται οι μαθητές της υποκατηγορίας Ε.Κ.β, εφόσον υφίστανται κενές θέσεις και
γ) ακολουθούν οι μαθητές της υποκατηγορίας Ε.Κ.γ,
εφόσον υφίστανται κενές θέσεις.
Αν κατά τη διαδικασία πλήρωσης των κενών θέσεων της Ε.Κ. παραμένουν διαθέσιμες θέσεις, τότε αυτές
εντάσσονται στη Γ.Κ.. Κατά την ανωτέρω διαδικασία
καλύπτονται όλες οι προκηρυχθείσες θέσεις. Με την
εισαγωγή κάθε επιπλέον μαθητή της Γ.Κ. εισάγονται
αυτόματα στην υποκατηγορία Ε.Κ.α οποιεσδήποτε νέες
περιπτώσεις προκύπτουν.
13. Με την ολοκλήρωση της διαδικασίας αποκτούν
πρόσβαση στην εφαρμογή κατάθεσης των αιτήσεων
οι Διευθυντές ή Προϊστάμενοι των ΠΕΙ.Σ, οι οποίοι εξάγουν το αρχείο που περιλαμβάνει όλους όσοι συμμετέ-
χουν στην κλήρωση για εισαγωγή στη σχολική μονάδα
που προΐστανται με βάση, και μόνο, τον Α.Π.ΠΕΙ.Σ.. Στη
συνέχεια, με ευθύνη των ΕΠ.Ε.Σ. των ΠΕΙ.Σ., αναρτάται
άμεσα στην ιστοσελίδα και στον πίνακα ανακοινώσεων
κάθε σχολικής μονάδας, με αύξουσα σειρά με βάση τον
Α.Π.ΠΕΙ.Σ., πίνακας με τους κωδικούς των μαθητών που
δήλωσαν συμμετοχή στην κλήρωση για το συγκεκριμένο
ΠΕΙ.Σ.. Μετά την ανακοίνωση των αποτελεσμάτων της
ηλεκτρονικής κλήρωσης ο Διευθυντής ή Προϊστάμενος
του σχολείου εξάγει από την εφαρμογή τον πίνακα με
τους εισακτέους και επιλαχόντες της σχολικής μονάδας,
ο οποίος κυρώνεται από το οικείο ΕΠ.Ε.Σ. με βάση τα όσα
αναφέρονται στις παρ. 11 και 12 και αναρτάται από τον
Διευθυντή ή Προϊστάμενο του σχολείου στον πίνακα
ανακοινώσεων και στην ιστοσελίδα της σχολικής μονάδας. Οι γονείς ή ο/οι κηδεμόνας/νες ενημερώνονται με
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
κάθε πρόσφορο τρόπο, ακόμη και ηλεκτρονικά, για τα
αποτελέσματα της κλήρωσης.
14. Σε περίπτωση ταυτόχρονης επιτυχίας μαθητή και
σε Πρότυπο Σχολείο (Π.Σ.) ή Εκκλησιαστικό Σχολείο
(Ε.Σ.), το αργότερο εντός πέντε (5) εργάσιμων ημερών
από την ανακοίνωση των αποτελεσμάτων των Πρότυπων Σχολείων και των Εκκλησιαστικών Σχολείων και οι
δύο (2) γονείς ή ο/οι κηδεμόνας/ες ή άλλο πρόσωπο
που έχει την επιμέλεια του μαθητή δηλώνουν με υπεύθυνη δήλωση, την οποία εκδίδουν μέσω gov.gr, ότι
επιθυμούν τη φοίτησή του στο Πειραματικό Σχολείο.
Στην περίπτωση αυτή ενημερώνεται η έτερη σχολική
μονάδα επιτυχίας και ο μαθητής διαγράφεται από τη
λίστα των επιτυχόντων της ανωτέρω σχολικής μονάδας
καθώς και από τον πίνακα επιλαχόντων της δηλωθείσας
σχολικής μονάδας. Αν ο υπόχρεος ή οι υπόχρεοι γονείς ή
κηδεμόνες ή άλλο πρόσωπο που έχει την επιμέλεια του
μαθητή δεν υποβάλουν την προαναφερόμενη υπεύθυνη δήλωση σχετικά με το σχολείο επιτυχίας, στο οποίο
επιθυμούν να εγγραφεί ο μαθητής, εντός της ως άνω
προθεσμίας, ο μαθητής διαγράφεται από τους πίνακες
επιτυχίας και των δύο (2) σχολικών μονάδων, καθώς και
από τον πίνακα επιλαχόντων της δηλωθείσας σχολικής
μονάδας, σύμφωνα με το τρίτο εδάφιο της περ. δ) της
παρ. 4 του άρθρου 1.
15. Μετά την οριστικοποίηση του πίνακα των επιτυχόντων και επιλαχόντων ανά Πειραματικό Σχολείο
ενημερώνονται κατά περίπτωση οι οικείες Διευθύνσεις
Πρωτοβάθμιας και Δευτεροβάθμιας Εκπαίδευσης προκειμένου να εγγραφούν οι επιτυχόντες μαθητές στο οι-
κείο Πειραματικό Σχολείο. Αν οι γονείς ή ο/οι κηδεμόνας/
ες ή άλλο πρόσωπο που έχει την επιμέλεια του μαθητή
δεν επιθυμεί να φοιτήσει το παιδί του στο Πειραματικό
Σχολείο της επιτυχίας του φροντίζει για τη μετεγγραφή
του το αργότερο μέχρι την έναρξη των μαθημάτων του
διδακτικού έτους.
16. Η ισχύς του πίνακα της παρ. 13 παύει την 20ή Ιανουαρίου εκάστου σχολικού έτους.
Άρθρο 3
Πλήρωση κενών θέσεων στις λοιπές τάξεις, πλην
της εισαγωγικής, στα Πειραματικά Νηπιαγωγεία,
Δημοτικά Σχολεία, Γυμνάσια και Λύκεια.
1. Η πλήρωση των κενών θέσεων στις λοιπές τάξεις των
Πειραματικών Σχολείων (ΠΕΙ.Σ.) και της εισαγωγικής τάξης όταν δεν υπάρχει πίνακας επιλαχόντων ή αυτός έχει
εξαντληθεί, οι οποίες τυχόν ανακύψουν με την έναρξη
ή κατά τη διάρκεια του διδακτικού έτους, πραγματοποιείται με κλήρωση, η οποία διενεργείται στο οικείο ΠΕΙ.Σ.
με ευθύνη του Επιστημονικού Εποπτικού Συμβουλίου
(ΕΠ.Ε.Σ.) και των οργάνων διοίκησης του κάθε ΠΕΙ.Σ..
Στην κλήρωση αυτή δεν δύνανται να συμμετέχουν μαθητές που φοιτούν ήδη σε Πειραματικό Σχολείο.
2. Οι κενές/κενούμενες θέσεις, καθώς και κάθε ειδικότερο ζήτημα που αφορά στη διενέργεια της συμπληρω-
ματικής κλήρωσης, ανακοινώνονται στην ιστοσελίδα του
κάθε σχολείου με την έναρξη του σχολικού έτους. Το ίδιο
ισχύει και κάθε φορά που προκύπτουν κενές/κενούμενες
θέσεις. Αν ο αριθμός των υποψηφίων είναι ίσος ή μικρότερος από τον αριθμό των κενών/κενούμενων θέσεων,
το οικείο ΕΠ.Ε.Σ. δύναται να αποφασίζει την εισαγωγή
όλων ανεξαιρέτως των υποψηφίων, χωρίς διενέργεια
κλήρωσης άλλως διενεργείται κλήρωση. Με απόφαση
της Διοικούσας Επιτροπής Πρότυπων και Πειραματικών
Σχολείων (Δ.Ε.Π.Π.Σ.), η οποία δημοσιεύεται στην ιστοσελίδα της και σε Φ.Ε.Κ. καθορίζεται κάθε ζήτημα σχετικό
με τη διενέργεια της συμπληρωματικής διαδικασίας για
την πλήρωση των ως άνω κενών/κενούμενων θέσεων.
3. Το ΕΠ.Ε.Σ. κυρώνει τα αποτελέσματα και τα αναρτά στον πίνακα ανακοινώσεων και στην ιστοσελίδα της
σχολικής μονάδας. Ειδικότερα αναρτά: α) πίνακα στον
οποίο για κάθε φύλο αναγράφεται η σειρά κατάταξης
των εισακτέων και ο κωδικός της αίτησής τους και β) πίνακα στον οποίο για κάθε φύλο αναγράφεται η σειρά
κατάταξης των επιλαχόντων/ουσών με αναφορά στον
αριθμό της αίτησής τους, η ισχύς του οποίου παύει την
20ή Ιανουαρίου του τρέχοντος σχολικού έτους.
4. Οι γονείς ή ο/οι κηδεμόνας/ες ή άλλο πρόσωπο που
έχει την επιμέλεια του μαθητή προβαίνουν, εφόσον το
επιθυμούν, σε όλες εκείνες τις ενέργειες που απαιτούνται
προκειμένου να γίνει μετεγγραφή του μαθητή από το
σχολείο που ήδη είναι εγγεγραμμένος στο ΠΕΙ.Σ., εντός
πέντε (5) εργάσιμων ημερών από την επόμενη της ημέρας ανακοίνωσης των αποτελεσμάτων της συμπληρω-
ματικής κλήρωσης.
ΚΕΦΑΛΑΙΟ Γ’
ΕΙΣΑΓΩΓΗ ΜΑΘΗΤΩΝ ΣΤΑ ΠΡΟΤΥΠΑ ΣΧΟΛΕΙΑ
Άρθρο 4
Εισαγωγή μαθητών στην Α’ τάξη των Πρότυπων
Γυμνασίων
1. Η εισαγωγή μαθητών στην Α’ τάξη των Πρότυπων
Γυμνασίων γίνεται με δοκιμασία (τεστ) δεξιοτήτων υπό
μορφή ερωτήσεων κλειστού τύπου/πολλαπλής επιλογής. Με τη διαδικασία αυτή οι μαθητές αξιολογούνται
σε δεξιότητες που απέκτησαν κατά τη διάρκεια της φοίτησής τους στο Δημοτικό Σχολείο σχετικές με την κατα-
νόηση κειμένων της ελληνικής γλώσσας και των μαθηματικών εννοιών. Ειδικότερα: α) στην ελληνική γλώσσα
ελέγχονται οι δεξιότητες των μαθητών στην κατανόηση
γραπτών κειμένων ποικίλων ειδών και περιεχομένου, ιδίως λογοτεχνικών κειμένων, απλών άρθρων εφημερίδων
ή περιοδικών, πολυτροπικών κειμένων, καθώς και στη
χρήση βασικών γραμματικών και συντακτικών φαινομένων, β) στα μαθηματικά ελέγχονται οι δεξιότητες των μα-
θητών στην κατανόηση και την επίλυση προβλημάτων
κυρίως της καθημερινής ζωής αλλά και προβλημάτων
με απλές αριθμητικές πράξεις.
2. Αντικείμενο της γραπτής δοκιμασίας είναι στοιχεία,
τα οποία οι μαθητές ήδη έχουν επεξεργασθεί και γνωρίζουν από τη φοίτησή τους στο Δημοτικό Σχολείο. Δεν
ορίζονται συγκεκριμένες σελίδες εξεταστέας ύλης στα
σχολικά εγχειρίδια και δεν ελέγχονται γνώσεις, οι οποίες
βασίζονται στην αποστήθιση. Οι μαθητές δεν απαιτείται
να μελετήσουν πρόσθετη ύλη για να προετοιμαστούν
για τη συμμετοχή τους στην εν λόγω δοκιμασία. Οι μαθητές εξετάζονται στα παραπάνω πεδία, στο πλαίσιο
μιας (1) ενιαίας δοκιμασίας διάρκειας εκατόν πενήντα
(150) λεπτών.
3. Τα θέματα των εξεταζόμενων γνωστικών πεδίων,
τίθενται υπό τη μορφή ερωτήσεων κλειστού τύπου/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
πολλαπλής επιλογής, οι οποίες συνοδεύονται από σχετικό βοηθητικό υλικό, ιδίως κείμενα και ασκήσεις, προ-
κειμένου να χρησιμοποιηθούν από τους υποψηφίους
για να απαντήσουν. Η αποστολή των θεμάτων προς
τα εξεταστικά κέντρα πραγματοποιείται ηλεκτρονικά
με ευθύνη της Κεντρικής Επιτροπής Διεξαγωγής των
Εξετάσεων αμέσως πριν την έναρξη της δοκιμασίας. Η
επιλογή της απάντησης ανά ερώτηση σημειώνεται από
τον υποψήφιο μαθητή σε ειδικό απαντητικό φύλλο. Στο
απαντητικό φύλλο, με ευθύνη του υποψήφιου μαθητή
και του επιτηρητή, αναγράφεται υποχρεωτικά ο κωδικός
αίτησης υποψηφίου σε αντίστοιχο πεδίο. Τα απαραίτητα απαντητικά φύλλα για τη διεξαγωγή της δοκιμασίας
αποστέλλονται στα εξεταστικά κέντρα με ευθύνη της
Κεντρικής Επιτροπής Οργάνωσης των Εξετάσεων στα
Πρότυπα Σχολεία και Εκκλησιαστικά Σχολεία και της
Κλήρωσης στα Πειραματικά Σχολεία (Κ.Ε.Ο.Ε.Κ.).
4. Τα απαντητικά φύλλα βαθμολογούνται εντός κλίμακας βαθμολόγησης από μηδέν (0) έως εκατό (100)
μόρια. Ως άριστα λογίζονται τα εκατό (100) μόρια. Σε
κάθε ένα (1) από τα εξεταζόμενα γνωστικά πεδία αποδίδονται πενήντα (50) μόρια. Δεν προβλέπεται διαδικασία
αναβαθμολόγησης.
5. Η διεξαγωγή της δοκιμασίας (τεστ) δεξιοτήτων
λαμβάνει χώρα στις εγκαταστάσεις των Πρότυπων Γυμνασίων ή και όμορων σχολείων, τα οποία ορίζονται
ως εξεταστικά κέντρα από τον Περιφερειακό Διευθυντή Εκπαίδευσης. Οι χώροι διεξαγωγής της δοκιμασίας
καθώς και η κατανομή των υποψηφίων ανά εξεταστικό
κέντρο ανακοινώνονται υποχρεωτικά στην ιστοσελίδα
της Διοικούσας Επιτροπής Πρότυπων και Πειραματικών
Σχολείων (Δ.Ε.Π.Π.Σ.) με ευθύνη της Κ.Ε.Ο.Ε.Κ..
6. Ο αριθμός των εισακτέων μαθητών σε κάθε τμήμα
της Α’ τάξης Γυμνασίου Πρότυπου Σχολείου καθορίζεται με απόφαση της Δ.Ε.Π.Π.Σ. με βάση τις συνθήκες
λειτουργίας του σχολείου. Η απόφαση αυτή εκδίδεται
έπειτα από εισήγηση του οικείου Επιστημονικού Εποπτικού Συμβουλίου (ΕΠ.Ε.Σ.), δημοσιεύεται στην ιστοσελίδα
της Δ.Ε.Π.Π.Σ. και αναρτάται στην ιστοσελίδα της οικείας
σχολικής μονάδας. Σε περίπτωση ίδρυσης ή χαρακτηρισμού ενός Γυμνασίου ως Πρότυπου Σχολείου (Π.Σ.) για
το πρώτο έτος λειτουργίας του σχολείου ως Π.Σ., αν δεν
έχει συγκροτηθεί το Επιστημονικό Εποπτικό Συμβούλιο
(ΕΠ.Ε.Σ.) κατά τον χρόνο υποβολής της εισήγησης του
προηγούμενου εδαφίου, η εισήγηση δίδεται από τον
Διευθυντή του Π.Σ.
7. Οι γονείς ή ο/οι κηδεμόνας/νες ή άλλο πρόσωπο που
έχει την επιμέλεια των μαθητών που ενδιαφέρονται να
συμμετάσχουν στη δοκιμασία (τεστ) δεξιοτήτων για την
εισαγωγή σε Πρότυπο Γυμνάσιο ή άλλο πρόσωπο που
έχει εξουσιοδοτηθεί νομίμως, δικαιούνται να υποβάλουν
αίτηση για εισαγωγή σε δύο (2) Πρότυπα Γυμνάσια. Επίσης δικαιούνται να καταθέσουν παράλληλα αίτηση και
για εισαγωγή σε ένα (1) Πειραματικό Γυμνάσιο ή και ένα
(1) Εκκλησιαστικό Γυμνάσιο. Στην ηλεκτρονική αίτηση
δηλώνεται η σειρά προτίμησης για εισαγωγή στα Πρότυπα Γυμνάσια. Αν στην ηλεκτρονική αίτηση έχει δηλωθεί
και Εκκλησιαστικό σχολείο υποχρεωτικά δηλώνεται και η
σειρά προτίμησης για τη φοίτηση στους δυο (2) τύπους
σχολείων. Δηλώνεται επίσης ένα (1) από τα παραπάνω
σχολεία, Πρότυπο ή Εκκλησιαστικό, στο οποίο ο υποψήφιος επιθυμεί να είναι επιλαχών. Η οριστικοποίηση
της ως άνω αίτησης γίνεται πριν τη λήξη της κάθε φορά
προβλεπόμενης προθεσμίας υποβολής αιτήσεων.
8. Η συμμετοχή στη δοκιμασία (τεστ) δεξιοτήτων για
την εισαγωγή σε Πρότυπο Γυμνάσιο ή σε Εκκλησιαστικό Γυμνάσιο δεν εξαρτάται από τον τόπο διαμονής των
μαθητών.
9. Μετά από τη λήξη της προθεσμίας υποβολής των
αιτήσεων αποδίδεται ο μοναδικός κωδικός της αίτησης
και ο μοναδικός εξαψήφιος αριθμός που αντιστοιχεί σε
κάθε μαθητή, οι οποίοι αποτελούν απαραίτητα στοιχεία για την παρακολούθηση της διαδικασίας από τους
αιτούντες. Επίσης, οι αιτούντες εκτυπώνουν τη βεβαίωση υποβολής της αίτησης που φέρει: α) τα στοιχεία
του αιτούντα, β) τα δηλωθέντα στοιχεία του μαθητή,
γ) τα δηλωθέντα στοιχεία επικοινωνίας, δ) τα σχολεία
προτίμησης και τη σειρά προτίμησης, ε) τον κωδικό της
αίτησης και τον εξαψήφιο αριθμό του μαθητή.
10. Με βάση τον αριθμό των αιτήσεων και τις προτιμήσεις των υποψηφίων η Κ.Ε.Ο.Ε.Κ. προσδιορίζει τις
ανάγκες διεξαγωγής της δοκιμασίας (τεστ) δεξιοτήτων
που αφορούν σε ανθρώπινους και υλικούς πόρους και
υποβάλει το σχέδιο προγραμματισμού για την υλοποίηση της δοκιμασίας στις οικείες Περιφερειακές Διευθύν-
σεις Εκπαίδευσης (Π.Δ.Ε.) με ταυτόχρονη κοινοποίηση
στη Δ.Ε.Π.Π.Σ., με σκοπό την έγκαιρη εξασφάλιση πόρων.
11. Την ευθύνη για την εξασφάλιση των πόρων έχουν
οι οικείες Περιφερειακές Διευθύνσεις Εκπαίδευσης, οι
οποίες ορίζουν και κοινοποιούν εγκαίρως τα σχολεία/
εξεταστικά κέντρα, στα οποία θα λάβει χώρα η δοκιμασία (τεστ) δεξιοτήτων και τις επιτροπές εξετάσεων. Επί-
σης, οι Περιφερειακές Διευθύνσεις Εκπαίδευσης ορίζουν
και ενημερώνουν τους επιτηρητές για τα καθήκοντά τους
και αποστέλλουν τον κατάλογο με τα ονόματα των επιτηρητών που ορίζονται στα αντίστοιχα Εξεταστικά Κέντρα.
12. Η προετοιμασία, η οργάνωση και η διεξαγωγή της
δοκιμασίας (τεστ) δεξιοτήτων σε κάθε εξεταστικό κέντρο
πραγματοποιείται με ευθύνη της οικείας επιτροπής εξετάσεων του άρθρου 21.
13. Μετά τη λήξη της προθεσμίας υποβολής των ηλεκτρονικών αιτήσεων, τα μέλη της επιτροπής εξετάσεων
του οικείου εξεταστικού κέντρου αποκτούν πρόσβαση
στα δεδομένα της πλατφόρμας που αφορούν στους υποψήφιους μαθητές ώστε:
α) Να επιβεβαιώσουν: αα) τη μη συμμετοχή του μαθητή στη διαδικασία, λόγω ανάκλησης της αίτησης με
υπεύθυνη δήλωση του αιτούντος και αβ) αν ο υποψήφιος
είναι άτομο με αναπηρία ή ειδικές εκπαιδευτικές ανάγκες, σύμφωνα με το άρθρο 3 του ν. 3699/2008 (Α’ 199),
κατόπιν ελέγχου των απαραίτητων δικαιολογητικών που
έχουν αναρτηθεί στο σχετικό πεδίο, στην περίπτωση που
η αίτηση αφορά σε Πρότυπο Σχολείο.
β) Να εξάγουν τις καταστάσεις των υποψηφίων για
το οικείο εξεταστικό κέντρο, οι οποίες αναρτώνται, με
ευθύνη της επιτροπής, στην ιστοσελίδα και στον πίνακα
ανακοινώσεων της σχολικής μονάδας που έχει ορισθεί
ως εξεταστικό κέντρο με αναφορά στον κωδικό της
ηλεκτρονικής αίτησης όλων των υποψηφίων, οι οποίοι
θα εξετασθούν στο συγκεκριμένο εξεταστικό κέντρο.
Οι υποψήφιοι που έχουν δηλώσει στην αίτησή τους και
Εκκλησιαστικό Σχολείο συμπεριλαμβάνονται στις καΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
ταστάσεις που αναρτώνται στα εξεταστικά κέντρα των
Προτύπων/Εκκλησιαστικών Σχολείων (Ε.Κ.Π.Ε.Σ.) της
παρ. 11 του άρθρου 4 ανεξάρτητα της δήλωσης προτίμησης. Αν διαπιστωθεί λάθος ενημερώνεται η Κ.Ε.Ο.Ε.Κ.,
η οποία καλείται να προβεί στη διόρθωση των λαθών το
αργότερο πέντε (5) εργάσιμες ημέρες πριν τη διεξαγωγή
των εξετάσεων. Πέντε (5) ημέρες πριν τη διενέργεια των
εξετάσεων και μέχρι την πραγματοποίησή τους ο αιτών
εκτυπώνει τη βεβαίωση υποβολής της αίτησης που φέρει
τα στοιχεία που αναφέρονται στην παρ. 9 του άρθρου 4,
καθώς και το εξεταστικό κέντρο, στο οποίο ο μαθητής
καλείται να προσέλθει για να συμμετάσχει στη δοκιμασία
(τεστ) δεξιοτήτων.
14. Με τις διαδικασίες της δημόσιας κλήρωσης, όπως
προβλέπονται στις παρ. 9 και 10 του άρθρου 2, αποδίδεται μέσω της ηλεκτρονικής κληρωτίδας σε όλους τους
υποψήφιους για τα Πρότυπα και Εκκλησιαστικά σχολεία
ένας τυχαίος Αριθμός Προτεραιότητας Πρότυπου Σχολείου (Α.Π.Π.Σ.), προκειμένου να ρυθμισθούν ισοβαθμίες
που ενδεχομένως προκύψουν.
15. Οι Διευθυντές των οικείων Προτύπων ή Εκκλησιαστικών Σχολείων αποκτούν πρόσβαση στην πλατφόρμα
και εξάγουν το αρχείο που περιέχει όλους τους υποψήφιους που έχουν δηλώσει τη συγκεκριμένη σχολική
μονάδα με αύξουσα σειρά ως προς τον Α.Π.Π.Σ. χωρίς
να λαμβάνεται υπόψη η σειρά προτίμησης. Ο παραπάνω πίνακας με ευθύνη του οικείου ΕΠ.Ε.Σ. ή του Διευ-
θυντή του Εκκλησιαστικού Σχολείου αναρτάται στην
ιστοσελίδα του σχολείου ώστε οι γονείς ή κηδεμόνες ή
άλλο πρόσωπο που έχει την επιμέλεια των μαθητών ή
έχει εξουσιοδοτηθεί νομίμως να ενημερωθούν για τον
Α.Π.Π.Σ. του υποψηφίου.
16. Οι υποψήφιοι οφείλουν να προσκομίσουν, κατά
την ημερομηνία διενέργειας της δοκιμασίας (τεστ) δεξιοτήτων, αστυνομική ταυτότητα ή διαβατήριο ή βε-
βαίωση ταυτοπροσωπίας στην περίπτωση μη έκδοσης
ταυτότητας και την εκτυπωμένη βεβαίωση υποβολής
της αίτησής τους.
17. Η βαθμολόγηση των απαντήσεων των υποψηφίων
γίνεται με ευθύνη της Δ.Ε.Π.Π.Σ. σε Βαθμολογικό Κέντρο,
το οποίο ορίζεται σύμφωνα με το άρθρο 20. Για την ανωτέρω διαδικασία είναι υπεύθυνη η Επιτροπή Βαθμολογι-
κού Κέντρου του ίδιου άρθρου.
18. Μετά την ολοκλήρωση της βαθμολόγησης των
απαντήσεων των μαθητών η Επιτροπή Βαθμολογικού
Κέντρου αποστέλλει τα αποτελέσματα στη Δ.Ε.Π.Π.Σ.
και ενημερώνεται το Σύστημα Υποβολής Αιτήσεων μαθητών σε Π.Σ., ΠΕΙ.Σ. και Εκκλησιαστικά Σχολεία (Σ.Υ.Α.).
Σε περίπτωση ισοβαθμίας οι ισοβαθμούντες μαθητές
κατατάσσονται με αύξουσα σειρά ως προς τον Α.Π.Π.Σ..
Το ΕΠ.Ε.Σ. ή ο Διευθυντής του σχολείου, αν δεν έχει
συγκροτηθεί το ΕΠ.Ε.Σ., αναρτά στην ιστοσελίδα και στον
πίνακα ανακοινώσεων της σχολικής μονάδας: α) τον πίνακα στον οποίο αναφέρεται η σειρά κατάταξης των
εισακτέων μαθητών, η οποία διαμορφώνεται σύμφωνα
με τη βαθμολογική επίδοσή τους, με αναφορά μόνο του
κωδικού της αίτησής τους χωρίς καμία άλλη αναφορά σε
στοιχεία δηλωτικά του προσώπου τους και β) τον πίνακα
στον οποίο αναφέρεται η σειρά κατάταξης των επιλαχόντων μαθητών, η οποία διαμορφώνεται σύμφωνα με
τη βαθμολογική επίδοσή τους και τη δηλωθείσα προτίμησή τους, με αναφορά μόνο του κωδικού της αίτησής
τους χωρίς καμία άλλη αναφορά σε στοιχεία δηλωτικά
του προσώπου τους, η ισχύς του οποίου παύει την 20ή
Ιανουαρίου του οικείου διδακτικού έτους. Οι γονείς ή ο/
οι κηδεμόνας/νες ενημερώνονται με κάθε πρόσφορο
τρόπο, ακόμη και ηλεκτρονικά, για τα αποτελέσματα της
δοκιμασίας.
19. Μετά από την ανακοίνωση των αποτελεσμάτων, με
απόφαση της Δ.Ε.Π.Π.Σ., ορίζεται ο χρόνος, ο τόπος και
η διαδικασία επίδειξης των απαντητικών φύλλων των
μαθητών στους γονείς ή κηδεμόνες ή άλλο πρόσωπο
που έχει την επιμέλεια των μαθητών ή έχει εξουσιοδοτηθεί νομίμως.
20. Σε περίπτωση ταυτόχρονης επιτυχίας μαθητή σε
Πρότυπο και σε Πειραματικό Σχολείο, το αργότερο εντός
πέντε (5) εργάσιμων ημερών από την ανακοίνωση των
αποτελεσμάτων που αφορά στα Πρότυπα και οι δυο (2)
γονείς ή ο/οι κηδεμόνας/ες ή άλλο πρόσωπο που έχει
την επιμέλεια του μαθητή δηλώνουν με υπεύθυνη δήλωση, την οποία εκδίδουν μέσω gov.gr, ότι επιθυμούν τη
φοίτηση του μαθητή στο Πρότυπο Σχολείο. Σε αυτή την
περίπτωση ενημερώνεται η έτερη σχολική μονάδα επιτυχίας και ο μαθητής διαγράφεται από τη λίστα των επιτυ-
χόντων της ανωτέρω σχολικής μονάδας. Αν ο υπόχρεος
ή οι υπόχρεοι γονείς ή κηδεμόνες ή άλλο πρόσωπο που
έχει την επιμέλεια του μαθητή δεν υποβάλουν την προαναφερόμενη υπεύθυνη δήλωση σχετικά με το σχολείο
επιτυχίας, στο οποίο επιθυμούν να εγγραφεί ο μαθητής,
εντός της ως άνω προθεσμίας, ο μαθητής διαγράφεται
από τους πίνακες επιτυχίας και των δύο (2) σχολικών
μονάδων, καθώς και από τον πίνακα επιλαχόντων της
δηλωθείσας σχολικής μονάδας σύμφωνα με την περ. δ)
της παρ. 4 του άρθρου 1.
21. Μετά την οριστικοποίηση του πίνακα των επιτυχόντων και επιλαχόντων ανά Πρότυπο Σχολείο οι οικείες
σχολικές μονάδες ενημερώνουν τις αρμόδιες Διευθύνσεις Πρωτοβάθμιας και Δευτεροβάθμιας Εκπαίδευσης
ώστε οι εισακτέοι μαθητές να εγγραφούν στο Πρότυπο
Γυμνάσιο επιτυχίας τους. Αν οι γονείς ή ο/οι κηδεμόνας/
ες ή άλλο πρόσωπο που έχει την επιμέλεια του μαθητή
δεν επιθυμούν να φοιτήσει το παιδί τους σε αυτό φροντίζουν για τη μετεγγραφή του το αργότερο μέχρι την
έναρξη των μαθημάτων του οικείου διδακτικού έτους.
Άρθρο 5
Πλήρωση κενών θέσεων μαθητών στη Β’ και Γ’
τάξη των Πρότυπων Γυμνασίων.
1. Η πλήρωση κενών θέσεων στις Β’ και Γ’ τάξεις των
Προτύπων Γυμνασίων για κάθε σχολικό έτος πραγματοποιείται με δοκιμασία (τεστ) δεξιοτήτων, η οποία λαμβά-
νει χώρα στα Πρότυπα Γυμνάσια τρεις (3) ημέρες πριν
από την έναρξη του διδακτικού έτους, με ευθύνη του
Επιστημονικού Εποπτικού Συμβουλίου (ΕΠ.Ε.Σ.) και των
οργάνων διοίκησης του κάθε Πρότυπου Γυμνασίου ή
του Διευθυντή του Σχολείου, αν δεν έχει συγκροτηθεί
το ΕΠ.Ε.Σ. Οι αιτήσεις κατατίθενται στο σχολείο ενδιαφέροντος κάθε υποψηφίου και αποδίδεται ατομικός κω-
δικός για κάθε αίτηση. Κάθε ειδικότερο ζήτημα σχετικό
με τη διεξαγωγή της συμπληρωματικής διαδικασίας για
την πλήρωση των ως άνω κενών θέσεων καθορίζεται
με απόφαση της Διοικούσας Επιτροπής Πρότυπων και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
Πειραματικών Σχολείων (Δ.Ε.Π.Π.Σ.). Στην παραπάνω
διαδικασία δεν μπορούν να συμμετέχουν μαθητές που
φοιτούν ήδη σε Πρότυπο Γυμνάσιο.
2. Οι κενές/κενούμενες θέσεις καθώς και κάθε ειδικότερο ζήτημα, που αφορά στην πραγματοποίηση της
δοκιμασίας (τεστ) δεξιοτήτων ανακοινώνονται στην
ιστοσελίδα κάθε σχολείου, με ευθύνη του ΕΠ.Ε.Σ. ή του
Διευθυντή του Σχολείου, κατά περίπτωση, και των οργάνων διοίκησης κάθε Πρότυπου Γυμνασίου με την έναρξη
του σχολικού έτους.
3. Αν ο αριθμός των υποψήφιων μαθητών είναι ίσος
ή μικρότερος από τον αριθμό των κενών θέσεων, το
ΕΠ.Ε.Σ. ή ο Διευθυντής του Σχολείου, κατά περίπτωση,
του Προτύπου Γυμνασίου δύναται να αποφασίζει για την
εισαγωγή όλων των υποψηφίων, χωρίς να απαιτείται να
διενεργηθεί δοκιμασία (τεστ) δεξιοτήτων. Αν ο αριθμός
των υποψήφιων υπερβαίνει τον αριθμό των κενών/κενούμενων θέσεων τότε διενεργείται δοκιμασία (τεστ)
δεξιοτήτων.
4. Με την ολοκλήρωση της δοκιμασίας (τεστ) δεξιοτήτων, για τις περιπτώσεις των ισοβαθμούντων μαθη-
τών, είτε πρόκειται για εισακτέους είτε για επιλαχόντες
μαθητές, η τελική σειρά κατάταξής τους καθορίζεται
με κλήρωση με ευθύνη του ΕΠ.Ε.Σ ή του Διευθυντή του
σχολείου. Δύναται να παρίστανται στην κλήρωση οι ενδιαφερόμενοι γονείς, ο/οι κηδεμόνας/ες, άλλο πρόσωπο
που έχει την επιμέλεια του μαθητή ή έχει εξουσιοδοτηθεί
νομίμως.
5. Το ΕΠ.Ε.Σ. ή ο Διευθυντής του Σχολείου, αν δεν έχει
ορισθεί το ΕΠ.Ε.Σ., επικυρώνει το αποτέλεσμα και το
αναρτά στην ιστοσελίδα και στον πίνακα ανακοινώσεων
της σχολικής μονάδας. Ειδικότερα αναρτά: α) πίνακα με
σειρά κατάταξης των εισακτέων μαθητών σύμφωνα με
τη βαθμολογική επίδοσή τους, με αναφορά μόνο του
κωδικού της αίτησής τους και χωρίς καμία άλλη αναφορά
σε στοιχεία δηλωτικά του προσώπου τους και β) πίνακα
με σειρά κατάταξης των επιλαχόντων μαθητών σύμφωνα
με τη βαθμολογική επίδοσή τους, με αναφορά μόνο του
κωδικού της αίτησής τους και χωρίς καμία άλλη αναφορά
σε στοιχεία δηλωτικά του προσώπου τους, η ισχύς του
οποίου παύει την 20ή Ιανουαρίου του οικείου διδακτικού έτους.
6. Οι γονείς ή ο/οι κηδεμόνας/ες ή άλλο πρόσωπο που
έχει την επιμέλεια εισακτέου σε Π.Σ. μαθητή προβαίνουν,
εφόσον το επιθυμούν, σε όλες εκείνες τις ενέργειες που
απαιτούνται προκειμένου να γίνει η μετεγγραφή του μαθητή από το σχολείο που ήδη είναι εγγεγραμμένος στο
Π.Σ. όπου έχει κριθεί εισακτέος, εντός πέντε (5) εργάσιμων ημερών από την επόμενη της ημέρας ανακοίνωσης
των αποτελεσμάτων της συμπληρωματικής κλήρωσης.
Άρθρο 6
Εισαγωγή μαθητών και πλήρωση κενών θέσεων
στην Α’ τάξη των Πρότυπων Λυκείων
1. Σε περίπτωση διασυνδεδεμένων Πρότυπων Σχολείων (Π.Σ.), οι απόφοιτοι του Πρότυπου Γυμνασίου εγγρά-
φονται απευθείας στο συνδεδεμένο Πρότυπο Λύκειο,
υπό την προϋπόθεση να έχουν ολοκληρώσει επιτυχώς
την φοίτησή τους στο Γυμνάσιο. Αν στην Α’ τάξη των
διασυνδεδεμένων Λυκείων προκύπτουν κενές θέσεις,
αυτές καλύπτονται με δοκιμασία (τεστ) δεξιοτήτων. Στα
μη διασυνδεδεμένα Πρότυπα Λύκεια, το σύνολο των θέσεων της Α’ τάξης του Λυκείου καλύπτεται με δοκιμασία
(τεστ) δεξιοτήτων.
2. Με τη δοκιμασία εισαγωγής μαθητών στα Πρότυπα
Λύκεια αξιολογούνται γνώσεις και δεξιότητες σχετικές με
την κατανόηση κειμένων της ελληνικής γλώσσας και τα
μαθηματικά που απέκτησαν οι μαθητές κατά τη διάρκεια
της φοίτησής τους στο Γυμνάσιο. Για την εισαγωγή σε
Πρότυπο Λύκειο οι μαθητές εξετάζονται στα γνωστικά
πεδία της κατανόησης κειμένων της ελληνικής γλώσσας
και των μαθηματικών κατά τη διάρκεια μιας (1) ενιαίας
τρίωρης δοκιμασίας. Ειδικότερα: α) στο γνωστικό πεδίο
της ελληνικής γλώσσας εξετάζονται οι δεξιότητες στην
κατανόηση γραπτών κειμένων ποικίλων ειδών και περιεχομένου, ιδίως λογοτεχνικών κειμένων, άρθρων από
εφημερίδες και περιοδικά, επιστολών, απλών δοκιμίων,
πολυτροπικών κειμένων, καθώς και στη χρήση βασικών
γραμματικών και συντακτικών φαινομένων και β) στο
γνωστικό πεδίο των μαθηματικών εξετάζονται οι δεξιότητες των μαθητών στην κατανόηση και στην επίλυση
προβλημάτων της καθημερινής ζωής αλλά και αριθμητικές, αλγεβρικές, γεωμετρικές, στατιστικές γνώσεις και
δεξιότητες.
3. Αντικείμενο της δοκιμασίας είναι στοιχεία τα οποία
οι μαθητές ήδη γνωρίζουν και έχουν αφομοιώσει από τη
φοίτηση τους στο Γυμνάσιο. Δεν ορίζονται συγκεκριμένες σελίδες εξεταστέας ύλης στα σχολικά εγχειρίδια και
δεν ελέγχονται γνώσεις, οι οποίες προϋποθέτουν απομνημόνευση. Οι μαθητές δεν απαιτείται να μελετήσουν
πρόσθετη ύλη για να προετοιμαστούν για τη συμμετοχή
τους στην εν λόγω δοκιμασία.
4. Η διεξαγωγή της δοκιμασίας (τεστ) δεξιοτήτων
πραγματοποιείται σύμφωνα με τις παρ. 3 έως 21 του
άρθρου 4, οι οποίες εφαρμόζονται αναλόγως.
5. Αν κατά το τρέχον σχολικό έτος προκύπτουν κενές/
κενούμενες θέσεις μετά την ολοκλήρωση της ανωτέρω
διαδικασίας, και εφόσον δεν υπάρχει πίνακας επιλαχόντων μαθητών, διενεργείται συμπληρωματική διαδικα-
σία δοκιμασίας (τεστ) δεξιοτήτων, την ευθύνη της οποίας
έχουν τα όργανα διοίκησης του σχολείου και το Επιστημονικό Εποπτικό Συμβούλιο (ΕΠ.Ε.Σ.). Κάθε ειδικότερο
ζήτημα σχετικό με τη διεξαγωγή της συμπληρωματικής
διαδικασίας για την πλήρωση των ως άνω κενών θέσεων καθορίζεται με απόφαση της Διοικούσας Επιτροπής
Πρότυπων και Πειραματικών Σχολείων (Δ.Ε.Π.Π.Σ.).
Άρθρο 7
Πλήρωση κενών θέσεων μαθητών στην Β’ και Γ’
τάξη των Πρότυπων Λυκείων
1. Η εισαγωγή μαθητών στις Β’ και Γ’ τάξεις των Πρότυπων Λυκείων για την κάλυψη των κενών/κενούμενων
θέσεων πραγματοποιείται με δοκιμασία (τεστ) δεξιοτήτων, η οποία λαμβάνει χώρα στα Πρότυπα Λύκεια τρεις
(3) ημέρες πριν από την έναρξη του διδακτικού έτους,
με ευθύνη του Επιστημονικού Εποπτικού Συμβουλίου
(ΕΠ.Ε.Σ.) και των οργάνων διοίκησης του Πρότυπου
Λυκείου. Κατά τα λοιπά η διεξαγωγή της δοκιμασίας
(τεστ) δεξιοτήτων για την εισαγωγή στις Β’ και Γ’ τάξεις
Προτύπων Λυκείων υλοποιείται με τη διαδικασία που
προβλέπεται στις παρ. 2 έως 5 του άρθρου 5, οι οποίες
εφαρμόζονται αναλόγως. Μαθητές που φοιτούν ήδη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
σε Πρότυπο Λύκειο δεν μπορούν να συμμετέχουν στην
παραπάνω διαδικασία.
2. Οι γονείς ή ο/οι κηδεμόνας/ες ή άλλο πρόσωπο που
έχει την επιμέλεια μαθητή εισακτέου σε Πρότυπο Λύκειο προβαίνουν, εφόσον το επιθυμούν, σε όλες εκείνες
τις ενέργειες που απαιτούνται, προκειμένου να γίνει η
μετεγγραφή του μαθητή από το σχολείο που ήδη είναι
εγγεγραμμένος στο Πρότυπο Λύκειο όπου έχει κριθεί
εισακτέος, εντός πέντε (5) εργάσιμων ημερών από την
επόμενη της ημέρας ανακοίνωσης των αποτελεσμάτων.
ΚΕΦΑΛΑΙΟ Δ’
ΕΙΣΑΓΩΓΗ ΜΑΘΗΤΩΝ ΣΤΑ ΕΚΚΛΗΣΙΑΣΤΙΚΑ
ΣΧΟΛΕΙΑ
Άρθρο 8
Εισαγωγή των μαθητών στην Α’ τάξη των
Εκκλησιαστικών Γυμνασίων.
1. Η εισαγωγή των μαθητών στην Α’ τάξη των Εκκλησιαστικών Γυμνασίων πραγματοποιείται με δοκιμασία
(τεστ) δεξιοτήτων υπό μορφή ερωτήσεων κλειστού
τύπου/πολλαπλής επιλογής. Με τη διαδικασία αυτή, οι
μαθητές αξιολογούνται σε δεξιότητες που απέκτησαν
κατά τη διάρκεια της φοίτησής τους στο Δημοτικό Σχολείο σχετικές με την κατανόηση κειμένων της ελληνικής
γλώσσας, εννοιών από τα μαθηματικά και τα θρησκευτικά.
Ειδικότερα όσον αφορά: α) στην εξέταση στην ελληνική γλώσσα και στα μαθηματικά, αυτή πραγματοποιείται
σε κοινά θέματα με τους υποψήφιους για εισαγωγή στα
Πρότυπα Σχολεία και β) στα θρησκευτικά ελέγχονται
οι δεξιότητες των μαθητών στην αναγνώριση βασικών
στοιχείων της ορθόδοξης χριστιανικής πίστης και της
εκκλησιαστικής ζωής.
2. Αντικείμενο της γραπτής δοκιμασίας είναι στοιχεία
τα οποία οι μαθητές ήδη γνωρίζουν και έχουν αφομοιώσει από τη φοίτησή τους στο Δημοτικό Σχολείο. Δεν
ορίζονται συγκεκριμένες σελίδες εξεταστέας ύλης στα
σχολικά εγχειρίδια και δεν ελέγχονται γνώσεις, οι οποίες
προϋποθέτουν απομνημόνευση. Οι μαθητές δεν απαιτείται να μελετήσουν πρόσθετη ύλη για να προετοιμα-
στούν για τη συμμετοχή τους στην εν λόγω δοκιμασία. Οι
μαθητές εξετάζονται στα παραπάνω πεδία, στο πλαίσιο
μιας (1) ενιαίας δοκιμασίας διάρκειας διακοσίων είκοσι
πέντε (225) λεπτών. Σχετικά με τη μορφή των θεμάτων
στα γνωστικά πεδία τα κοινά εξεταζόμενα με τα Πρότυπα
ισχύουν όσα ορίζονται στην παρ. 3 του άρθρου 4. Τα
θέματα του γνωστικού αντικειμένου των θρησκευτικών
τίθενται υπό μορφή ερωτήσεων πολλαπλής επιλογής,
οι οποίες συνοδεύονται από βοηθητικό υλικό, όπως
κείμενα και ασκήσεις, το οποίο αξιοποιείται από τους
υποψήφιους. Η αποστολή των θεμάτων πραγματοποιείται ηλεκτρονικά, με ευθύνη της Κεντρικής Επιτροπής
Διεξαγωγής των Εξετάσεων (Κ.Ε.Δ.Ε.), αμέσως πριν την
έναρξη της δοκιμασίας. Η επιλογή της απάντησης ανά
ερώτηση σημειώνεται από τον υποψήφιο σε ειδικό απαντητικό φύλλο. Στο απαντητικό φύλλο, με ευθύνη του
υποψήφιου και του επιτηρητή αναγράφεται υποχρεωτικά ο κωδικός αίτησης υποψηφίου σε αντίστοιχο πεδίο.
Τα απαραίτητα απαντητικά φύλλα για τη διεξαγωγή της
δοκιμασίας αποστέλλονται με ευθύνη της Κεντρικής Επιτροπής Οργάνωσης Εξετάσεων και Κλήρωσης (Κ.Ε.Ο.Ε.Κ.)
στα Εξεταστικά Κέντρα Εκκλησιαστικών/Πρότυπων
Σχολείων (Ε.Κ.Ε.Π.Σ.) όπου εξετάζονται οι υποψήφιοι με
δήλωση προτίμησης μόνο για Εκκλησιαστικά Σχολεία ή
για Εκκλησιαστικά και Πρότυπα Σχολεία.
3. Τα απαντητικά φύλλα βαθμολογούνται εντός κλίμακας βαθμολόγησης από μηδέν (0) έως εκατόν πενήντα
(150). Ως άριστα λογίζονται τα εκατόν πενήντα (150) μόρια. Σε κάθε ένα (1) από τα τρία (3) εξεταζόμενα γνωστικά
πεδία αποδίδονται πενήντα (50) μόρια. Δεν προβλέπεται
διαδικασία αναβαθμολόγησης.
4. Η διεξαγωγή της δοκιμασίας (τεστ) δεξιοτήτων λαμβάνει χώρα στα Ε.Κ.Ε.Π.Σ.. Για κάθε περιοχή που εδρεύ-
ει Εκκλησιαστικό Σχολείο ορίζεται ένα (1) Ε.Κ.Ε.Π.Σ.. Οι
χώροι διεξαγωγής της δοκιμασίας και η κατανομή των
υποψηφίων ανά εξεταστικό κέντρο ανακοινώνονται υποχρεωτικά στην ιστοσελίδα της Διοικούσας Επιτροπής
Πρότυπων και Πειραματικών Σχολείων (Δ.Ε.Π.Π.Σ.) με
ευθύνη της Κ.Ε.Ο.Ε.Κ., καθώς και στις ιστοσελίδες του Εκκλησιαστικού Σχολείου, του Ε.Κ.Ε.Π.Σ., των Διευθύνσεων
Εκπαίδευσης και της Περιφερειακής Διεύθυνσης Εκπαίδευσης (Π.Δ.Ε.). Ειδικά, για τους υποψήφιους που ενδια-
φέρονται να εισαχθούν στο Εκκλησιαστικό Γυμνάσιο της
Αθωνιάδος Εκκλησιαστικής Ακαδημίας, η διεξαγωγή της
δοκιμασίας (τεστ) δεξιοτήτων λαμβάνει χώρα στο ίδιο
εξεταστικό κέντρο που προσέρχονται και οι υποψήφιοι
που ενδιαφέρονται να εισαχθούν στο Εκκλησιαστικό Γυμνάσιο Νεάπολης «Άγιος Γεώργιος ο Νεαπολίτης».
5. Ο αριθμός των εισακτέων μαθητών σε κάθε τμήμα
της Α’ τάξης Γυμνασίου Εκκλησιαστικού Σχολείου για
κάθε σχολικό έτος καθορίζεται με απόφαση του Εποπτικού Συμβουλίου Εκκλησιαστικής Εκπαίδευσης (Ε.Σ.Ε.Ε.),
αφού ληφθούν υπόψη οι συνθήκες λειτουργίας του. Ο
αριθμός των εισακτέων μαθητών στην Α’ τάξη του Εκκλησιαστικού Γυμνασίου της Αθωνιάδας Εκκλησιαστικής
Ακαδημίας για κάθε σχολικό έτος καθορίζεται με απόφαση του Ε.Σ.Ε.Ε. μετά από σχετική εισήγηση της Ιεράς
Κοινότητας του Αγίου Όρους. Η απόφαση ανακοινώνεται
με κάθε πρόσφορο τρόπο το αργότερο πέντε (5) ημέρες
πριν την έναρξη της υποβολής των αιτήσεων εκάστου
έτους σε όλες τις Περιφερειακές Διευθύνσεις Πρωτοβάθμιας και Δευτεροβάθμιας Εκπαίδευσης, τις Διευθύνσεις
Πρωτοβάθμιας Εκπαίδευσης, τις Διευθύνσεις Δευτεροβάθμιας Εκπαίδευσης, την Εκκλησία της Ελλάδος, την
Εκκλησία της Κρήτης και τις Ιερές Μητροπόλεις Δωδεκανήσου και αναρτάται στην ιστοσελίδα του Υπουργείου
Παιδείας, Θρησκευμάτων και Αθλητισμού.
6. Οι γονείς ή ο/οι κηδεμόνας/νες ή άλλο πρόσωπο
που έχει την επιμέλεια των μαθητών που ενδιαφέρονται
να συμμετάσχουν στη δοκιμασία (τεστ) δεξιοτήτων για
την εισαγωγή σε Εκκλησιαστικό Γυμνάσιο, ή άλλο πρόσωπο που έχει εξουσιοδοτηθεί νομίμως, δικαιούνται να
υποβάλουν αίτηση και εισέρχονται στο «Σύστημα Υποβολής Αιτήσεων μαθητών σε Πρότυπα Σχολεία (Π.Σ.),
Πειραματικά Σχολεία (ΠΕΙ.Σ.) και Εκκλησιαστικά Σχολεία»
(Σ.Υ.Α.). Δικαιούνται να υποβάλουν αίτηση για εισαγωγή
σε ένα (1) Εκκλησιαστικό Γυμνάσιο, για εισαγωγή και σε
μέχρι δύο (2) Πρότυπα Γυμνάσια με σειρά προτίμησης
και για εισαγωγή και σε ένα (1) Πειραματικό Γυμνάσιο.
Για την εισαγωγή στο Εκκλησιαστικό Γυμνάσιο της Αθωνιάδας Εκκλησιαστικής Ακαδημίας δεκτοί γίνονται μόνο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
άρρενες υποψήφιοι. Αν στην ηλεκτρονική αίτηση έχει
δηλωθεί και Πρότυπο Γυμνάσιο δηλώνεται και η σειρά
προτίμησης για τη φοίτηση στους δυο (2) τύπους σχολείων. Δηλώνεται επίσης ένα (1) από τα παραπάνω σχο-
λεία, Εκκλησιαστικό ή Πρότυπο, στο οποίο ο υποψήφιος
επιθυμεί να είναι επιλαχών. Η οριστικοποίηση της ως
άνω αίτησης γίνεται πριν τη λήξη της κάθε φοράς προβλεπόμενης προθεσμίας υποβολής αιτήσεων.
7. Η συμμετοχή στη δοκιμασία (τεστ) δεξιοτήτων για
την εισαγωγή σε Εκκλησιαστικό Γυμνάσιο ή σε Πρότυπο
Γυμνάσιο δεν περιορίζεται από τον τόπο διαμονής του
μαθητή.
8. Μετά από τη λήξη της προθεσμίας υποβολής των
αιτήσεων αποδίδεται ο μοναδικός κωδικός της αίτησης
και ο μοναδικός εξαψήφιος αριθμός που αντιστοιχεί σε
κάθε μαθητή, οι οποίοι αποτελούν απαραίτητα στοιχεία
για την παρακολούθηση της διαδικασίας από τους αιτούντες. Επίσης, οι αιτούντες δικαιούνται να εκτυπώνουν τη
βεβαίωση υποβολής της αίτησης που φέρει: α) τα στοιχεία του αιτούντα, β) τα δηλωθέντα στοιχεία του μαθητή,
γ) τα δηλωθέντα στοιχεία επικοινωνίας, δ) τα σχολεία
προτίμησης και τη σειρά προτίμησης, ε) τον κωδικό της
αίτησης και τον εξαψήφιο αριθμό του μαθητή.
9. Με βάση τον αριθμό των αιτήσεων και τις προτιμήσεις των υποψηφίων η Κ.Ε.Ο.Ε.Κ. προσδιορίζει τις ανά-
γκες διεξαγωγής της δοκιμασίας (τεστ) δεξιοτήτων που
αφορούν σε ανθρώπινους και υλικούς πόρους και υποβάλλει το σχέδιο προγραμματισμού για την υλοποίηση
της δοκιμασίας στις Π.Δ.Ε. με ταυτόχρονη κοινοποίηση
στο Ε.Σ.Ε.Ε. και στη Δ.Ε.Π.Π.Σ., με σκοπό την έγκαιρη εξασφάλιση των απαιτούμενων πόρων.
10. Την ευθύνη της έγκαιρης εξασφάλισης των απαιτούμενων πόρων έχουν οι Π.Δ.Ε., οι οποίες ορίζουν και
κοινοποιούν εγκαίρως τα σχολεία/Ε.Κ.Ε.Π.Σ, στα οποία
θα λάβει χώρα η δοκιμασία (τεστ) δεξιοτήτων, και τις
επιτροπές εξετάσεων. Επίσης, ορίζουν και ενημερώνουν
τους επιτηρητές για τα καθήκοντά τους και τον κατάλογο με τα ονόματα των επιτηρητών που ορίζονται στα
αντίστοιχα Ε.Κ.Ε.Π.Σ..
11. Η προετοιμασία, η οργάνωση και η διεξαγωγή της
δοκιμασίας (τεστ) δεξιοτήτων σε κάθε Ε.Κ.Ε.Π.Σ. πραγματοποιείται με ευθύνη της επιτροπής του Ε.Κ.Ε.Π.Σ. του
άρθρου 21.
12. Μετά τη λήξη της προθεσμίας υποβολής των ηλεκτρονικών αιτήσεων η επιτροπή του Ε.Κ.Ε.Π.Σ. αποκτά
πρόσβαση στα δεδομένα της πλατφόρμας ώστε:
α) να επιβεβαιώνει: αα) τη μη συμμετοχή του μαθητή
στη διαδικασία, λόγω ανάκλησης της αίτησης με υπεύθυνη δήλωση του αιτούντα και αβ) το αν ο υποψήφιος
είναι άτομο με αναπηρία ή ειδικές εκπαιδευτικές ανάγκες, σύμφωνα με το άρθρο 3 του ν. 3699/2008 (Α’ 199),
κατόπιν ελέγχου των απαραίτητων δικαιολογητικών που
έχουν αναρτηθεί στο σχετικό πεδίο,
β) να εξάγει τις καταστάσεις των υποψηφίων για το οικείο εξεταστικό κέντρο, οι οποίες αναρτώνται, με ευθύνη
της επιτροπής του εξεταστικού κέντρου, στην ιστοσελίδα
και στον πίνακα ανακοινώσεων του οικείου Ε.Κ.Ε.Π.Σ. με
αναφορά στον κωδικό της ηλεκτρονικής αίτησης όλων
των υποψηφίων, οι οποίοι εξετάζονται στο συγκεκριμένο
εξεταστικό κέντρο. Οι υποψήφιοι που έχουν δηλώσει
στην αίτησή τους και Πρότυπο Σχολείο συμπεριλαμβάνονται στις καταστάσεις που αναρτώνται στα Ε.Κ.Ε.Π.Σ.
ανεξάρτητα της δήλωσης προτίμησης. Αν διαπιστωθεί
λάθος ενημερώνεται η Κ.Ε.Ο.Ε.Κ. η οποία καλείται να προβεί στη διόρθωση των λαθών το αργότερο πέντε (5) ερ-
γάσιμες ημέρες πριν τη διεξαγωγή των εξετάσεων. Πέντε
(5) ημέρες πριν τη διενέργεια των εξετάσεων και μέχρι
την πραγματοποίησή τους ο αιτών έχει τη δυνατότητα
να εκτυπώσει τη βεβαίωση υποβολής της αίτησης που
φέρει τα στοιχεία που αναφέρονται στην παρ. 8 καθώς
και το εξεταστικό κέντρο, στο οποίο ο μαθητής καλείται
να προσέλθει για να συμμετάσχει στη δοκιμασία (τεστ)
δεξιοτήτων.
13. Με τις διαδικασίες της δημόσιας κλήρωσης, όπως
προβλέπονται στην παρ. 14 του άρθρου 4, αποδίδεται
μέσω της ηλεκτρονικής κληρωτίδας σε όλους τους υποψηφίους για τα Εκκλησιαστικά και Πρότυπα σχολεία ένας
τυχαίος Α.Π.Π.Σ. προκειμένου να ρυθμισθούν οι ισοβαθμίες που ενδεχομένως προκύψουν.
14. Οι Διευθυντές των οικείων Εκκλησιαστικών ή Πρότυπων Σχολείων αποκτούν πρόσβαση στην πλατφόρμα
και εξαγάγουν το αρχείο που περιέχει όλους τους υποψήφιους που έχουν δηλώσει τη συγκεκριμένη σχολική
μονάδα με αύξουσα σειρά ως προς τον Α.Π.Π.Σ. χωρίς
να λαμβάνεται υπόψη η σειρά προτίμησης. Ο παραπάνω
πίνακας με ευθύνη του Διευθυντή του Εκκλησιαστικού
Σχολείου αναρτάται στην ιστοσελίδα του σχολείου ώστε
οι γονείς ή κηδεμόνες ή άλλο πρόσωπο που έχει την επιμέλεια των μαθητών ή έχει εξουσιοδοτηθεί νομίμως να
ενημερώνονται για τον Α.Π.Π.Σ. του υποψήφιου.
15. Οι υποψήφιοι οφείλουν να προσκομίσουν, κατά την
ημερομηνία διενέργειας της δοκιμασίας (τεστ) δεξιοτήτων, αστυνομική ταυτότητα ή διαβατήριο ή βεβαίωση
ταυτοπροσωπίας, σε περίπτωση μη έκδοσης ταυτότητας,
καθώς και την εκτυπωμένη βεβαίωση υποβολής της αίτησής τους.
16. Η βαθμολόγηση των απαντήσεων των υποψηφίων γίνεται με ευθύνη του Ε.Σ.Ε.Ε. και της Δ.Ε.Π.Π.Σ. σε
Βαθμολογικό Κέντρο, το οποίο ορίζεται σύμφωνα με το
άρθρο 20. Για την ανωτέρω διαδικασία είναι υπεύθυνη η
Επιτροπή Βαθμολογικού Κέντρου του άρθρου 20.
17. Μετά την ολοκλήρωση της βαθμολόγησης των
απαντήσεων των μαθητών η Επιτροπή Βαθμολογικού
Κέντρου αποστέλλει τα αποτελέσματα στο Ε.Σ.Ε.Ε και
στη Δ.Ε.Π.Π.Σ. και ενημερώνεται το Σ.Υ.Α.. Σε περίπτωση
ισοβαθμίας των τελευταίων, κατά σειρά, επιτυχόντων
μαθητών, οι ισοβαθμούντες μαθητές κατατάσσονται
με αύξουσα σειρά ως προς τον Α.Π.Π.Σ.. Οι γονείς ή ο/
οι κηδεμόνας/νες ενημερώνονται με κάθε πρόσφορο
τρόπο, ακόμη και ηλεκτρονικά, για τα αποτελέσματα της
δοκιμασίας.
18. Ο Διευθυντής του Εκκλησιαστικού Σχολείου αναρτά στην ιστοσελίδα και στον πίνακα ανακοινώσεων της
σχολικής μονάδας: α) τον πίνακα που αναφέρεται η
σειρά κατάταξης των εισακτέων μαθητών, η οποία διαμορφώνεται σύμφωνα με τη βαθμολογική επίδοσής
τους, με αναφορά μόνο του κωδικού της αίτησής τους
χωρίς καμία άλλη αναφορά σε στοιχεία δηλωτικά του
προσώπου τους και β) τον πίνακα που αναφέρεται η
σειρά κατάταξης των επιλαχόντων μαθητών, η οποία
διαμορφώνεται σύμφωνα με τη βαθμολογική επίδοσή
τους και τη δηλωθείσα προτίμησή τους, με αναφορά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
μόνο του κωδικού της αίτησής τους και χωρίς καμία άλλη
αναφορά σε στοιχεία δηλωτικά του προσώπου τους, η
ισχύς του οποίου παύει την 31η Οκτωβρίου του οικείου
διδακτικού έτους.
19. Μετά από την ανακοίνωση των αποτελεσμάτων, με
απόφαση του Ε.Σ.Ε.Ε. στην περίπτωση των υποψηφίων
για τα Εκκλησιαστικά Σχολεία και της Δ.Ε.Π.Π.Σ., στην
περίπτωση των υποψηφίων για τα Πρότυπα Σχολεία,
ορίζεται ο χρόνος, ο τόπος και η διαδικασία επίδειξης
των απαντητικών φύλλων των μαθητών, στους γονείς ή
κηδεμόνες ή άλλο πρόσωπο που έχει την επιμέλεια των
μαθητών ή έχει εξουσιοδοτηθεί νομίμως.
20. Σε περίπτωση ταυτόχρονης επιτυχίας μαθητή σε
Εκκλησιαστικό και σε Πειραματικό Σχολείο, το αργότερο
εντός πέντε (5) εργάσιμων ημερών από την ανακοίνωση των αποτελεσμάτων που αφορά στα Εκκλησιαστικά
Σχολεία, και οι δυο (2) γονείς ή ο/οι κηδεμόνας/ες ή άλλο
πρόσωπο που έχει την επιμέλεια του μαθητή δηλώνουν
με υπεύθυνη δήλωση, την οποία εκδίδουν μέσω gov.
gr, ότι επιθυμούν τη φοίτηση του μαθητή στο Εκκλησιαστικό Σχολείο. Σε αυτή την περίπτωση ενημερώνεται
η έτερη σχολική μονάδα επιτυχίας και ο μαθητής διαγράφεται από τη λίστα των επιτυχόντων της ανωτέρω
σχολικής μονάδας. Αν ο υπόχρεος ή οι υπόχρεοι γονείς
ή κηδεμόνες ή άλλο πρόσωπο που έχει την επιμέλεια του
μαθητή δεν υποβάλουν την προαναφερόμενη υπεύθυνη δήλωση σχετικά με το σχολείο επιτυχίας, στο οποίο
επιθυμούν να εγγραφεί ο μαθητής, εντός της ως άνω
προθεσμίας, ο μαθητής διαγράφεται από τους πίνακες
επιτυχίας και των δύο (2) σχολικών μονάδων, καθώς από
τον πίνακα επιλαχόντων της δηλωθείσας σχολικής μονάδας σύμφωνα με την περ. δ) της παρ. 4 του άρθρου 1.
21. Μετά από την οριστικοποίηση του πίνακα των επιτυχόντων και επιλαχόντων ανά Εκκλησιαστικό Σχολείο
οι οικείες σχολικές μονάδες ενημερώνουν τις αρμόδιες
Διευθύνσεις Πρωτοβάθμιας και Δευτεροβάθμιας Εκπαίδευσης, ώστε οι εισακτέοι μαθητές να εγγραφούν στο
Εκκλησιαστικό Γυμνάσιο επιτυχίας τους. Αν οι γονείς ή ο/
οι κηδεμόνας/ες ή άλλο πρόσωπο που έχει την επιμέλεια
του μαθητή δεν επιθυμούν να φοιτήσει το παιδί τους σε
αυτό φροντίζουν για τη μετεγγραφή του το αργότερο
μέχρι την έναρξη των μαθημάτων του οικείου διδακτικού έτους.
22. Εάν προκύψουν κενές θέσεις στην Α’ Τάξη του Εκκλησιαστικού Γυμνασίου, από μετεγγραφή, απομάκρυν-
ση μαθητών ή οποιοδήποτε άλλο λόγο, μέχρι την 31η
Οκτωβρίου εκάστου διδακτικού έτους, αυτές συμπληρώνονται από τον πίνακα των επιλαχόντων.
Άρθρο 9
Πλήρωση κενών θέσεων μαθητών στη Β’ και Γ’
τάξη των Εκκλησιαστικών Γυμνασίων.
1. Η πλήρωση κενών θέσεων, σύμφωνα με την κατανομή μαθητών που έγινε στην Α’ τάξη εκάστου Εκκλη-
σιαστικού Γυμνασίου από το Εποπτικό Συμβούλιο Εκκλησιαστικής Εκπαίδευσης (Ε.Σ.Ε.Ε.), στις Β’ και Γ’ τάξεις
των Εκκλησιαστικών Γυμνασίων πραγματοποιείται με
δοκιμασία (τεστ) δεξιοτήτων, η οποία λαμβάνει χώρα στα
Εκκλησιαστικά Γυμνάσια τρεις (3) ημέρες πριν από την
έναρξη του διδακτικού έτους, με ευθύνη της Τριμελούς
Επιτροπής του Ε.Σ.Ε.Ε. της παρ. 4 του άρθρου 123 του
ν. 4823/2021 (Α’ 136) και των οργάνων διοίκησης κάθε
Εκκλησιαστικού Γυμνασίου. Οι αιτήσεις κατατίθενται στο
Εκκλησιαστικό Σχολείο ενδιαφέροντος κάθε υποψηφίου
και αποδίδεται από τον Διευθυντή του σχολείου ατομικός κωδικός για κάθε αίτηση. Κάθε ειδικότερο ζήτημα
σχετικό με τη διεξαγωγή της συμπληρωματικής διαδικασίας εξετάσεων ή δοκιμασίας (τεστ) δεξιοτήτων για
την πλήρωση των ως άνω κενών θέσεων καθορίζεται με
απόφαση του Ε.Σ.Ε.Ε., η οποία αναρτάται στην ιστοσελίδα του Υπουργείου Παιδείας, Θρησκευμάτων και Αθλη-
τισμού και ανακοινώνεται με κάθε πρόσφορο τρόπο σε
όλες τις Περιφερειακές Διευθύνσεις Πρωτοβάθμιας και
Δευτεροβάθμιας Εκπαίδευσης, τις Διευθύνσεις Πρωτοβάθμιας Εκπαίδευσης, τις Διευθύνσεις Δευτεροβάθμιας
Εκπαίδευσης, την Εκκλησία της Ελλάδος, την Εκκλησία
της Κρήτης και τις Ιερές Μητροπόλεις Δωδεκανήσου.
2. Οι κενές/κενούμενες θέσεις κάθε έτους, οι οποίες
εγκρίνονται από το Ε.Σ.Ε.Ε., καθώς και κάθε ειδικότερο
ζήτημα, που αφορά στην πραγματοποίηση της δοκιμασίας (τεστ) δεξιοτήτων ανακοινώνονται στην ιστοσελίδα
κάθε Εκκλησιαστικού Σχολείου, με ευθύνη του Διευθυντή του κατά την έναρξη του σχολικού έτους.
3. Αν ο αριθμός των υποψήφιων μαθητών είναι ίσος
ή μικρότερος από τον αριθμό των κενών θέσεων, το
Ε.Σ.Ε.Ε. δύναται να αποφασίσει την εισαγωγή όλων ανεξαιρέτως των υποψηφίων, χωρίς διενέργεια δοκιμασίας
(τεστ) δεξιοτήτων. Αν ο αριθμός των υποψηφίων υπερβαίνει τον αριθμό των κενών/κενούμενων θέσεων διε-
νεργείται δοκιμασία (τεστ) δεξιοτήτων.
4. Μετά την ολοκλήρωση της δοκιμασίας (τεστ) δεξιοτήτων, για όλες τις περιπτώσεις των ισοβαθμούντων
μαθητών, η τελική σειρά κατάταξής τους καθορίζεται
με κλήρωση, με ευθύνη του Ε.Σ.Ε.Ε.. Στην κλήρωση δύναται να παρίστανται οι ενδιαφερόμενοι γονείς, ο/οι κη-
δεμόνας/ες, άλλο πρόσωπο που έχει την επιμέλεια του
μαθητή ή έχει εξουσιοδοτηθεί νομίμως.
5. Στην παραπάνω διαδικασία δεν μπορούν να συμμετέχουν μαθητές που φοιτούν ήδη σε Εκκλησιαστικό
Γυμνάσιο.
6. Τα αποτελέσματα κυρώνονται από το Ε.Σ.Ε.Ε., αποστέλλονται στα Εκκλησιαστικά Σχολεία και με ευθύνη
του Διευθυντή του σχολείου αναρτώνται στην ιστοσελίδα και στον πίνακα ανακοινώσεων εκάστης σχολικής
μονάδας. Ειδικότερα αναρτώνται: α) πίνακας με σειρά
κατάταξης των εισακτέων μαθητών σύμφωνα με τη βαθμολογική επίδοσή τους με αναφορά μόνο του προσωπι-
κού κωδικού τους και β) αξιολογικός πίνακας με σειρά
κατάταξης του συνόλου των μαθητών που έλαβαν μέρος
στη δοκιμασία (τεστ) σύμφωνα με τη βαθμολογική επίδοσή τους, με αναφορά μόνο του κωδικού της αίτησής
τους, η ισχύς του οποίου παύει την 20ή Ιανουαρίου του
οικείου σχολικού έτους.
7. Οι γονείς ή ο/οι κηδεμόνας/ες ή άλλο πρόσωπο που
έχει την επιμέλεια εισακτέου σε Εκκλησιαστικό Γυμνάσιο μαθητή, προβαίνουν, εφόσον το επιθυμούν, σε όλες
τις ενέργειες που απαιτούνται προκειμένου να γίνει η
μετεγγραφή του μαθητή από το Γυμνάσιο, στο οποίο
είναι εγγεγραμμένος, στο Εκκλησιαστικό Γυμνάσιο που
έχει κριθεί εισακτέος, εντός πέντε (5) εργάσιμων ημερών
από την επομένη της ημέρας ανακοίνωσης των αποτελεσμάτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
Άρθρο 10
Εισαγωγή μαθητών στην Α’ τάξη των Γενικών
Εκκλησιαστικών Λυκείων
1. Η εισαγωγή των μαθητών στην Α’ τάξη των Γενικών
Εκκλησιαστικών Λυκείων πραγματοποιείται με δοκιμασία (τεστ) δεξιοτήτων. Οι γονείς ή ο/οι κηδεμόνας/νες
ή άλλο πρόσωπο που έχει την επιμέλεια των μαθητών
ή έχει εξουσιοδοτηθεί νομίμως, δικαιούνται να υποβάλουν αίτηση για εισαγωγή, με σειρά προτίμησης, σε ένα
(1) Γενικό Εκκλησιαστικό Λύκειο, μέχρι και σε δύο (2)
Πρότυπα Λύκεια ή και σε ένα (1) Πειραματικό Λύκειο.
Με την ίδια αίτηση μπορούν να δηλώσουν συμμετοχή
στη διαδικασία επιλογής για εισαγωγή σε Πειραματικό
Λύκειο. Για την εισαγωγή στο Γενικό Εκκλησιαστικό Λύκειο της Αθωνιάδας Εκκλησιαστικής Ακαδημίας δεκτοί
γίνονται μόνο άρρενες υποψήφιοι.
2. Με τη δοκιμασία εισαγωγής μαθητών στα Γενικά Εκκλησιαστικά Λύκεια αξιολογούνται γνώσεις και δεξιότη-
τες που απέκτησαν κατά τη διάρκεια της φοίτησής τους
στο Γυμνάσιο, σχετικές με την κατανόηση κειμένων της
ελληνικής γλώσσας, τα μαθηματικά και τα θρησκευτικά.
3. Οι μαθητές εξετάζονται στα ως άνω γνωστικά πεδία,
κατά τη διάρκεια μιας (1) ενιαίας δοκιμασίας διάρκειας τεσσάρων (4) ωρών. Η εξέταση στα γνωστικά πεδία
που είναι κοινά με τους υποψήφιους για εισαγωγή στα
Πρότυπα Σχολεία γίνεται σύμφωνα με την παρ. 3 του
άρθρου 6. Στο γνωστικό πεδίο των θρησκευτικών ελέγχονται οι ικανότητες των μαθητών να αναγνωρίζουν βα-
σικά στοιχεία της ορθόδοξης χριστιανικής πίστης και της
εκκλησιαστικής ζωής.
4. Αντικείμενο της δοκιμασίας είναι στοιχεία τα οποία
οι μαθητές ήδη γνωρίζουν και έχουν αφομοιώσει από τη
φοίτηση τους στο Γυμνάσιο. Δεν ορίζονται συγκεκριμένες σελίδες εξεταστέας ύλης στα σχολικά εγχειρίδια και
δεν ελέγχονται γνώσεις, οι οποίες προϋποθέτουν απομνημόνευση. Οι μαθητές δεν απαιτείται να μελετήσουν
πρόσθετη ύλη για να προετοιμαστούν για τη συμμετοχή
τους στην εν λόγω δοκιμασία.
5. Η διεξαγωγή της δοκιμασίας (τεστ) δεξιοτήτων
πραγματοποιείται σύμφωνα με όσα ορίζονται στις παρ. 3
έως 21 του άρθρου 8, οι οποίες εφαρμόζονται αναλόγως.
6. Επιπλέον του αριθμού εισακτέων, εισάγονται στην Α’
τάξη του Γενικού Εκκλησιαστικού Λυκείου της Ριζαρείου
Εκκλησιαστικής Σχολής (Ρ.Ε.Σ.) μαθητές υπότροφοι των
κεφαλαίων αυτοτελούς διαχείρισης που διαχειρίζεται
η Ρ.Ε.Σ..
7. Από την ανωτέρω διαδικασία εισαγωγής εξαιρούνται οι υποψήφιοι/ες που υπάγονται στην παρ. 1 του
άρθρου 238 του ν. 4823/21 (Α’ 136).
Άρθρο 11
Πλήρωση κενών θέσεων μαθητών στην Β’ τάξη
των Γενικών Εκκλησιαστικών Λυκείων
1. Αν προκύπτουν κενές/κενούμενες θέσεις, σύμφωνα
με την κατανομή μαθητών που έγινε στην Α’ τάξη εκάστου Γενικού Εκκλησιαστικού Λυκείου από το Εποπτικό
Συμβούλιο Εκκλησιαστικής Εκπαίδευσης (Ε.Σ.Ε.Ε), μπορεί να διενεργείται συμπληρωματική διαδικασία δοκι-
μασίας (τεστ) δεξιοτήτων, η οποία λαμβάνει χώρα στα
Γενικά Εκκλησιαστικά Λύκεια τρεις (3) ημέρες πριν από
την έναρξη του διδακτικού έτους, με ευθύνη του Ε.Σ.Ε.Ε.
και των οργάνων διοίκησης κάθε Γενικού Εκκλησιαστικού Λυκείου. Κατά τα λοιπά η διεξαγωγή της δοκιμασίας
(τεστ) δεξιοτήτων για την εισαγωγή στη Β’ τάξη των Γενικών Εκκλησιαστικών Λυκείων υλοποιείται με την ίδια
ακριβώς διαδικασία που προβλέπεται στο άρθρο 9, το
οποίο εφαρμόζεται αναλόγως.
2. Μαθητές που φοιτούν ήδη σε Γενικό Εκκλησιαστικό
Λύκειο δεν μπορούν να συμμετέχουν στην παραπάνω
διαδικασία.
3. Οι γονείς ή ο/οι κηδεμόνας/ες ή άλλο πρόσωπο που
έχει την επιμέλεια εισακτέου σε Γενικό Εκκλησιαστικό
Λύκειο μαθητή προβαίνουν, εφόσον το επιθυμούν, σε
όλες τις ενέργειες που απαιτούνται, προκειμένου να γίνει μετεγγραφή του μαθητή από το Λύκειο, στο οποίο
είναι εγγεγραμμένος, στο Γενικό Εκκλησιαστικό Λύκειο,
όπου έχει κριθεί εισακτέος, εντός πέντε (5) εργάσιμων
ημερών από την επόμενη της ημέρας ανακοίνωσης των
αποτελεσμάτων.
ΚΕΦΑΛΑΙΟ Ε’
ΕΞΕΤΑΣΗ ΜΑΘΗΤΩΝ ΜΕ ΑΝΑΠΗΡΙΑ ΚΑΙ ΕΙΔΙΚΕΣ
ΕΚΠΑΙΔΕΥΤΙΚΕΣ ΑΝΑΓΚΕΣ
Άρθρο 12
Μαθητές με αναπηρία και ειδικές εκπαιδευτικές
ανάγκες
1. Ως υποψήφιοι με αναπηρία και ειδικές εκπαιδευτικές
ανάγκες ορίζονται οι μαθητές που αναφέρονται στο άρθρο 3 του ν. 3699/2008 (Α’ 199) και υπάγονται σε μία (1)
από τις παρακάτω δυο (2) ομάδες: α) ΟΜΑΔΑ Α: αα) είναι
τυφλοί, σύμφωνα με τον ν. 1904/1951 (Α’ 212) ή έχουν
ποσοστό αναπηρίας στην όρασή τους τουλάχιστον εξήντα εφτά τοις εκατό (67%) ή είναι αμβλύωπες με ποσοστό
αναπηρίας στην όρασή τους τουλάχιστον εξήντα εφτά
τοις εκατό (67%), αβ) έχουν κινητική αναπηρία τουλάχιστον εξήντα εφτά τοις εκατό (67%) μόνιμη ή προσωρινή
που συνδέεται με τα άνω άκρα, αγ) πάσχουν από σπαστικότητα των άνω άκρων, αδ) πάσχουν από κάταγμα
ή άλλη προσωρινή βλάβη των άνω άκρων που καθιστά
αδύνατη τη χρήση τους για γραφή, αε) παρουσιάζουν ειδικές μαθησιακές δυσκολίες όπως δυσλεξία, δυσγραφία,
δυσαριθμησία, δυσαναγνωσία, δυσορθογραφία.
β) ΟΜΑΔΑ Β: βα) είναι όσοι έχουν ιδιαίτερα σοβαρά
προβλήματα ακοής (κωφοί, βαρήκοοι) με ποσοστό αναπηρίας εξήντα εφτά τοις εκατό (67%) και πάνω, ββ) εί-
ναι όσοι εμφανίζουν προβλήματα λόγου και ομιλίας
(δυσαρθρία, τραυλισμός), βγ) είναι όσοι παρουσιάζουν
προβλήματα επιληψίας, βδ) είναι όσοι παρουσιάζουν
διαταραχές στο φάσμα του αυτισμού, βε) οι μαθητές με
σύνθετες γνωστικές, συναισθηματικές και κοινωνικές
δυσκολίες, παραβατική συμπεριφορά λόγω κακοποίησης, γονεϊκής παραμέλησης και εγκατάλειψης ή λόγω
ενδοοικογενειακής βίας, σύμφωνα με την υπό στοιχεία
11586/Γ6/28.1.2011 απόφαση της Υφυπουργού Παιδείας, Διά Βίου Μάθησης και Θρησκευμάτων (Β’ 262). Εκτός
των παραπάνω περιπτώσεων κανένας άλλος υποψήφιος
δεν μπορεί να χαρακτηριστεί ως μαθητής με αναπηρία
και ειδικές εκπαιδευτικές ανάγκες για συμμετοχή σε εξετάσεις εισαγωγής σε Πρότυπο Σχολείο και σε Εκκλησι-
αστικό Σχολείο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
2. Αναγκαία δικαιολογητικά για την υπαγωγή στις
υποπεριπτώσεις της Ομάδας Α συνιστούν: α) για την
υπαγωγή στις υποπερ. αα) έως και αγ) της περ. α) της
παρ. 1 απαιτείται γνωμάτευση (εν ισχύ) από τις Υγειονομικές Επιτροπές του Κέντρου Πιστοποίησης Αναπηρίας
(ΚΕ.Π.Α.) του Ηλεκτρονικού Εθνικού Φορέα Κοινωνικής
Ασφάλισης (e-Ε.Φ.Κ.Α./πρώην Ενιαίος Φορέας Κοινωνικής Ασφάλισης)  - Ε.Φ.Κ.Α. και Ίδρυμα Κοινωνικών
Ασφαλίσεων - Ενιαίο Ταμείο Ασφάλισης Μισθωτών, Ι.Κ.Α.
Ε.Τ.Α.Μ., β) για την υπαγωγή στην υποπερ. αδ) της περ. α)
της παρ. 1, οι υποψήφιοι πρέπει να προσκομίζουν εν ισχύ
σχετική ιατρική γνωμάτευση από δημόσιο νοσοκομείο,
η οποία φέρει σφραγίδα από Διευθυντή Κλινικής του
Εθνικού Συστήματος Υγείας (Ε.Σ.Υ.) ή νόμιμα εκτελούντα
χρέη Διευθυντή Κλινικής του Ε.Σ.Υ. ή Διευθυντή Πανεπιστημιακής Κλινικής ή από δημόσιο Κέντρο Υγείας στην
περιοχή του υποψηφίου, η οποία φέρει σφραγίδα του
Διευθυντή του κέντρου. Στη γνωμάτευση, εκτός από
το κάταγμα ή την προσωρινή βλάβη, πρέπει να πιστοποιείται ρητώς η αδυναμία χρήσης του άνω άκρου για
γραφή και να αναγράφεται το χρονικό διάστημα ισχύος
της γνωμάτευσης, το οποίο πρέπει να συμπίπτει με την
περίοδο των εξετάσεων. Οι υποψήφιοι, αμέσως μόλις
προκύψει κάταγμα ή άλλη προσωρινή βλάβη των άνω
άκρων που καθιστά αδύνατη τη χρήση τους για γραφή,
πρέπει να προσκομίσουν στο σχολείο ενδιαφέροντος τη
σχετική γνωμάτευση του νοσοκομείου ή του δημοσίου
Κέντρου Υγείας και γ) για την υπαγωγή στην υποπερ. αε)
της περ. α) της παρ. 1 απαιτείται γνωμάτευση των Κέντρων Διεπιστημονικής Αξιολόγησης, Συμβουλευτικής
και Υποστήριξης (ΚΕ.Δ.Α.Σ.Υ.) ή των Κέντρων Εκπαιδευτικής και Συμβουλευτικής Υποστήριξης (Κ.Ε.Σ.Υ.) ή των
Κ έντρων Διαφοροδιάγνωσης, Διάγνωσης και Υποστήριξης (ΚΕ.Δ.Δ.Υ.) ή των Κοινοτικών Κέντρων Ψυχικής Υγείας
Παιδιών και Εφήβων ή των Ιατροπαιδαγωγικών Κέντρων
(Ι.Π.Δ.).
3. Αναγκαία δικαιολογητικά για την υπαγωγή στις υποπεριπτώσεις της Ομάδας Β συνιστούν: α) για την υπα-
γωγή στις υποπερ. βα) έως και βγ) της περ. β) της παρ. 1
απαιτείται γνωμάτευση Υγειονομικής Επιτροπής του Κέντρου Πιστοποίησης Αναπηρίας (ΚΕ.Π.Α.) του e-Ε.Φ.Κ.Α.,
β) για την υπαγωγή στην υποπερ. βδ) της περ. β) της
παρ. 1 απαιτείται γνωμάτευση των (ΚΕ.Δ.Α.Σ.Υ.) ή Κ.Ε.Σ.Υ.
ή ΚΕ.Δ.Δ.Υ. ή των Κοινοτικών Κέντρων Ψυχικής Υγείας
Παιδιών και Εφήβων ή των Ι.Π.Δ., γ) για την υπαγωγή
στην υποπερ. βε) της περ. β) της παρ. 1 απαιτείται γνωμάτευση, στην οποία πρέπει να αναφέρεται η διάρκεια
ισχύος της και ο χρόνος επαναξιολόγησης του μαθητή,
η οποία χορηγείται από τα ΚΕ.Δ.Α.Σ.Υ. ή τα Κ.Ε.Σ.Υ. ή τα
ΚΕ.Δ.Δ.Υ. ή τα Κοινοτικά Κέντρα Ψυχικής Υγείας Παιδιών
και Εφήβων ή τα Ι.Π.Δ. άλλων Υπουργείων, ύστερα από
προσκόμιση είτε ιατρικής βεβαίωσης δημόσιου νοσοκομείου, που κοινοποιήθηκε σε δικαστικές αρχές σε
περίπτωση κακοποίησης του μαθητή λόγω γονεϊκής
παραμέλησης και εγκατάλειψης ή ενδοοικογενειακής
βίας, είτε βεβαίωσης από δικαστική αρχή ή εισαγγελέα
ανηλίκων σε περίπτωση παραβατικής συμπεριφοράς.
4. Τα αναγκαία δικαιολογητικά αναρτώνται στο ειδικό πεδίο της ηλεκτρονικής αίτησης και προσκομίζονται
σε έντυπη μορφή στο Πρότυπο Γυμνάσιο/Λύκειο ή στο
Εκκλησιαστικό Γυμνάσιο/Λύκειο ενδιαφέροντος του
μαθητή, εφόσον αυτό ζητηθεί από τον Διευθυντή της
οικείας σχολικής μονάδας, σε προθεσμία που ορίζεται
από τον Διευθυντή της.
Άρθρο 13
Διαδικασία εξέτασης των υποψηφίων με
αναπηρία και ειδικές εκπαιδευτικές ανάγκες
1. Σε κάθε σχολική μονάδα όσοι υποψήφιοι εμπίπτουν
στην κατηγορία των ατόμων με αναπηρία ή και ειδικές
εκπαιδευτικές ανάγκες εξετάζονται σε ξεχωριστή αίθουσα από τους υπόλοιπους υποψήφιους. Ο χρόνος εξέτα-
σής τους είναι επαυξημένος, κατά σαράντα πέντε (45)
λεπτά ανά περίπτωση. Κατά τη διάρκεια της εξέτασης,
αν ζητηθεί, ο επιτηρητής μπορεί να αναγνώσει σε εξεταζόμενο μία (1) ή περισσότερες φορές τη διατύπωση
θέματος ή απάντησής του. Όμως, δεν επιτρέπεται σε
καμία απολύτως περίπτωση ο επιτηρητής να δηλώσει,
έμμεσα ή άμεσα, στοιχεία της ορθής απάντησης.
2. Προκειμένου οι ως άνω υποψήφιοι να συμμετέχουν
απρόσκοπτα στις εξετάσεις λαμβάνεται ιδιαίτερη μέριμνα. Ειδικότερα, μπορεί να γίνουν ειδικές διευθετήσεις ή
προσαρμογές του χώρου και να δοθεί η δοκιμασία (τεστ)
δεξιοτήτων σε προσβάσιμη μορφή, ανάλογα με το είδος
αναπηρίας ή τις ειδικές εκπαιδευτικές ανάγκες και τους
περιορισμούς, που έχουν οι υποψήφιοι.
3. Επιμέρους θέματα και λεπτομέρειες που δεν προβλέπονται στην παρούσα απόφαση ρυθμίζονται με
αποφάσεις της Διοικούσας Επιστημονικής Επιτροπής
Πρότυπων και Πειραματικών Σχολείων (Δ.Ε.Π.Π.Σ.) και
του Εποπτικού Συμβουλίου Εκκλησιαστικής Εκπαίδευσης (Ε.Σ.Ε.Ε.) κατά περίπτωση.
ΚΕΦΑΛΑΙΟ ΣΤ’
ΟΡΙΣΜΟΣ ΚΑΙ ΣΥΣΤΑΣΗ ΕΠΙΤΡΟΠΩΝ ΚΑΙ
ΒΑΘΜΟΛΟΓΙΚΟΥ ΚΕΝΤΡΟΥ
Άρθρο 14
Γενικές διατάξεις
1. Με απόφαση του Υπουργού Παιδείας, Θρησκευμάτων και Αθλητισμού, μετά από εισήγηση της Διοικού-
σας Επιτροπής Πρότυπων και Πειραματικών Σχολείων
(Δ.Ε.Π.Π.Σ.), του Εποπτικού Συμβουλίου Εκκλησιαστικής
Εκπαίδευσης (Ε.Σ.Ε.Ε.), του Διοικητικού Συμβουλίου (Δ.Σ.)
του Ινστιτούτου Εκπαιδευτικής Πολιτικής (Ι.Ε.Π.) και του
Δ.Σ. του Ινστιτούτου Τεχνολογίας Υπολογιστών και Εκδόσεων (Ι.Τ.Υ.Ε.) -«ΔΙΟΦΑΝΤΟΣ» κατά περίπτωση, όπως
ειδικότερα ορίζεται στα επόμενα άρθρα, συγκροτούνται
όλες οι Επιτροπές που συμμετέχουν στη διαδικασία εισαγωγής των μαθητών στα Πρότυπα, Πειραματικά και
Εκκλησιαστικά Σχολεία, εκτός εάν ορίζεται διαφορετικά
στα άρθρα που ακολουθούν.
2. Όσες Επιτροπές αναφέρονται στα επόμενα άρθρα
και αποτελούνται από τρία μέλη θεωρείται ότι έχουν
απαρτία με την παρουσία δύο (2) από τα μέλη τους. Σε
περίπτωση ισοψηφίας των μελών κατά τη λήψη αποφάσεων υπερισχύει η ψήφος του Προέδρου.
Άρθρο 15
Εποπτεύουσα Επιτροπή Διαδικασιών Εξετάσεων
και Κλήρωσης.
1. Η Εποπτεύουσα Επιτροπή Διαδικασιών Εξετάσεων
και Κλήρωσης (Ε.Ε.Δ.Ε.Κ.) έχει ως έργο την όλη εποπτεία,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
έλεγχο και επίσπευση επίλυσης προβλημάτων που αφορούν στο σύνολο των διαδικασιών της διεξαγωγής των
εξετάσεων για τα Πρότυπα και Εκκλησιαστικά Σχολεία,
καθώς και της κλήρωσης για τα Πειραματικά Σχολεία.
2. Η Ε.Ε.Δ.Ε.Κ. αποτελείται από τέσσερα (4) μέλη ως
ακολούθως: α) Πρόεδρος ορίζεται ο Πρόεδρος της Διοικούσας Επιτροπής Πρότυπων και Πειραματικών Σχολεί-
ων (Δ.Ε.Π.Π.Σ.), β) μέλος ορίζεται ο/η Προϊστάμενος/νη
του Αυτοτελούς Τμήματος Πρότυπων και Πειραματικών
Σχολείων του Υπουργείου Παιδείας, Θρησκευμάτων και
Αθλητισμού, γ) μέλος ορίζεται ο/η Προϊστάμενος/νη του
Τμήματος Α’ Εκκλησιαστικής Εκπαίδευσης και Θρησκευτικής Αγωγής του Υπουργείου Παιδείας, Θρησκευμάτων
και Αθλητισμού και δ) μέλος ορίζεται εκπρόσωπος/υπάλληλος του Ινστιτούτου Εκπαιδευτικής Πολιτικής (Ι.Ε.Π.).
Τα τρία (3) πρώτα μέλη αναπληρώνονται από τον νόμιμο
αναπληρωτή τους, ενώ το τέταρτο μέλος υποδεικνύεται
με τον αναπληρωτή του με απόφαση του Διοικητικού
Συμβουλίου του Ι.Ε.Π..
3. Το έργο της επιτροπής διαρκεί από την έναρξη της
υποβολής των αιτήσεων έως την ολοκλήρωση της έκδοσης και της γνωστοποίησης των αποτελεσμάτων της
κλήρωσης για τα Πειραματικά Σχολεία και των εξετάσεων για τα Πρότυπα και Εκκλησιαστικά Σχολεία.
Άρθρο 16
Κεντρική Επιτροπή Οργάνωσης Εξετάσεων
στα Πρότυπα και Εκκλησιαστικά Σχολεία και
Κλήρωσης στα Πειραματικά Σχολεία
1. Η Κεντρική Επιτροπή Οργάνωσης των Εξετάσεων
στα Πρότυπα και Εκκλησιαστικά Σχολεία και της Κλήρωσης στα Πειραματικά Σχολεία (Κ.Ε.Ο.Ε.Κ.), έχει ως έργο
τη διαχείριση της ηλεκτρονικής πλατφόρμας υποβολής
των αιτήσεων για εισαγωγή στα Πρότυπα Σχολεία (Π.Σ.)
και Πειραματικά Σχολεία (ΠΕΙ.Σ.), καθώς και στα Εκκλησιαστικά Σχολεία (Ε.Σ.), την εποπτεία της εξαγωγής των
αποτελεσμάτων των εξετάσεων και της κλήρωσης, την
προετοιμασία της διαδικασίας της κλήρωσης για εισαγωγή
στα Πειραματικά Σχολεία και ρύθμισης ισοβαθμιών για εισαγωγή στα Πρότυπα και Εκκλησιαστικά Σχολεία, την επο-
πτεία της δοκιμασίας (τεστ) δεξιοτήτων και την εκπόνηση
σχετικών οδηγιών για την πληρέστερη διεξαγωγή τους.
2. Η Κ.Ε.Ο.Ε.Κ. αποτελείται από τρία (3) μέλη ως ακολούθως: α) Πρόεδρος ορίζεται Διευθυντής Πρότυπου
ή Πειραματικού Σχολείου και β) μέλη ορίζονται δύο (2)
εκπαιδευτικοί Πρότυπου ή Πειραματικού Σχολείου. Τα
μέλη της Κ.Ε.Ο.Ε.Κ. με τους/τις αναπληρωτές/τριες τους
ορίζονται με απόφαση του Υπουργού Παιδείας, Θρησκευμάτων και Αθλητισμού, μετά από εισήγηση της
Διοικούσας Επιτροπής Πρότυπων και Πειραματικών
Σχολείων (Δ.Ε.Π.Π.Σ.). Με την ίδια απόφαση ορίζονται
επίσης από τέσσερις (4) μέχρι δέκα (10) μόνιμοι διοικητικοί υπάλληλοι του Δημοσίου ή Νομικών Προσώπων
Δημοσίου Δικαίου (Ν.Π.Δ.Δ.) που εποπτεύονται από το
Υπουργείο Παιδείας, Θρησκευμάτων και Αθλητισμού ή
εκπαιδευτικοί για την υποβοήθηση της επιτροπής στο
έργο της καθ’ όλη τη διάρκεια της προετοιμασίας και
διεξαγωγής της δοκιμασίας (τεστ) δεξιοτήτων για την
εισαγωγή στα Πρότυπα και τα Εκκλησιαστικά Σχολεία
και της κλήρωσης για την εισαγωγή στα Πειραματικά
Σχολεία.
3. Το έργο της επιτροπής διαρκεί από την έναρξη της
υποβολής των αιτήσεων έως την ολοκλήρωση της έκδοσης και της γνωστοποίησης των αποτελεσμάτων της
κλήρωσης για τα Πειραματικά Σχολεία και των εξετάσεων για τα Πρότυπα και Εκκλησιαστικά Σχολεία.
Άρθρο 17
Επιτροπή Τεχνικής Υποστήριξης και Λειτουργίας
του Συστήματος Υποβολής Αιτήσεων για
εισαγωγή στα Πειραματικά, τα Πρότυπα και τα
Εκκλησιαστικά Σχολεία
1. Η Επιτροπή Τεχνικής Υποστήριξης και Λειτουργίας
(Ε.Τ.Υ.Λ.) του Συστήματος Υποβολής Αιτήσεων (Σ.Υ.Α.)
για εισαγωγή στα Πειραματικά (ΠΕΙ.Σ.), τα Πρότυπα (Π.Σ.)
και τα Εκκλησιαστικά Σχολεία (Ε.Σ.) έχει ως έργο τη διασφάλιση της καλής λειτουργίας του Σ.Υ.Α., την αναγκαία
προσαρμογή του συστήματος για την υλοποίηση των διαδικασιών για την εισαγωγή στα ΠΕΙ.Σ., Π.Σ. και Εκκλησι-
αστικά Σχολεία και για την έκδοση των αποτελεσμάτων.
2. Η Ε.Τ.Υ.Λ. αποτελείται από τρία (3) μέλη ως ακολούθως: α) υπεύθυνος της Επιτροπής ορίζεται ένας (1)
εκπαιδευτικός της δημόσιας εκπαίδευσης του κλάδου
ΠΕ86 ή μόνιμος διοικητικός υπάλληλος του Δημοσίου
ή Νομικού Προσώπου Δημοσίου Δικαίου (Ν.Π.Δ.Δ.) που
εποπτεύεται από το Υπουργείο Παιδείας, Θρησκευμάτων
και Αθλητισμού ή του Ινστιτούτου Εκπαιδευτικής Πολιτικής (Ι.Ε.Π.) με ειδίκευση στην πληροφορική, β) μέλη ορί-
ζονται δύο (2) εκπαιδευτικοί της δημόσιας εκπαίδευσης
ή μόνιμοι διοικητικοί υπάλληλοι του Δημοσίου ή Ν.Π.Δ.Δ.
που εποπτεύεται από το Υπουργείο Παιδείας, Θρησκευμάτων και Αθλητισμού ή του Ι.Ε.Π.. Τα μέλη της Ε.Τ.Υ.Λ.
μαζί με τα αναπληρωματικά τους ορίζονται με απόφαση
του Υπουργού Παιδείας, Θρησκευμάτων και Αθλητισμού,
μετά από εισήγηση της Διοικούσας Επιτροπής Πρότυπων
και Πειραματικών Σχολείων (Δ.Ε.Π.Π.Σ.).
3. Το έργο της επιτροπής διαρκεί από την έναρξη της
υποβολής των αιτήσεων έως την ολοκλήρωση της έκδοσης και της γνωστοποίησης των αποτελεσμάτων της
κλήρωσης για τα Πειραματικά Σχολεία και των εξετάσεων για τα Πρότυπα και Εκκλησιαστικά Σχολεία.
Άρθρο 18
Επιτροπή Κλήρωσης
1. Η Επιτροπή Κλήρωσης έχει ως έργο τη διεξαγωγή
της ηλεκτρονικής κλήρωσης για εισαγωγή στα Πειραματικά Σχολεία (ΠΕΙ.Σ.) και απόδοση τυχαίου αριθμού
για ρύθμιση ισοβαθμιών που προκύπτουν μετά από τη
γραπτή δοκιμασία για εισαγωγή στα Πρότυπα (Π.Σ.) και
Εκκλησιαστικά Σχολεία (Ε.Σ.). Η Επιτροπή Κλήρωσης
υποστηρίζεται από το Ινστιτούτο Τεχνολογίας Υπολογιστών & Εκδόσεων (.Ι.Τ.Υ.Ε.) - «Διόφαντος» και την πα-
ρουσία συμβολαιογράφου ή δικηγόρου.
2. Η Επιτροπή Κλήρωσης αποτελείται από τρία (3) μέλη
ως ακολούθως: α) Πρόεδρος ορίζεται ένα (1) μέλος της
Διοικούσας Επιτροπής Προτύπων και Πειραματικών
Σχολείων (Δ.Ε.Π.Π.Σ.) που αναπληρώνεται από άλλο
μέλος της, β) μέλος ορίζεται ένας (1) εκπρόσωπος του
Ινστιτούτου Εκπαιδευτικής Πολιτικής (Ι.Ε.Π.) και γ) μέλος
ορίζεται ένας (1) εκπρόσωπος του Ινστιτούτου Τεχνολογίας Υπολογιστών και Εκδόσεων (Ι.Τ.Υ.Ε.) -«ΔΙΟΦΑΝΤΟΣ».
Η επιτροπή συγκροτείται με απόφαση του Υπουργού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
Παιδείας, Θρησκευμάτων και Αθλητισμού ύστερα από
εισήγηση της Δ.Ε.Π.Π.Σ., η οποία πραγματοποιείται μετά
από εισήγηση των Διοικητικών Συμβουλίων του Ι.Ε.Π
και του Ινστιτούτου Τεχνολογίας Υπολογιστών και Εκδόσεων - Ι.Τ.Υ.Ε. «ΔΙΟΦΑΝΤΟΣ», αντίστοιχα, με την οποία
υποδεικνύονται τα δύο τακτικά μέλη με ισάριθμα αναπληρωματικά που τα εκπροσωπούν. Με την απόφαση
συγκρότησης ορίζονται τα τακτικά και αναπληρωματικά
μέλη της Επιτροπής, ο γραμματέας της, ο Συμβολαιογράφος ή ο Δικηγόρος που παρίσταται στην κλήρωση καθώς
και μέχρι δύο (2) εκπαιδευτικοί της δημόσιας εκπαίδευσης ή μόνιμοι διοικητικοί υπάλληλοι του Δημοσίου ή
Νομικών Προσώπων Δημοσίου Δικαίου (Ν.Π.Δ.Δ.) που
εποπτεύονται από το Υπουργείο Παιδείας, Θρησκευμάτων και Αθλητισμού ή του Ι.Ε.Π. ή του Ι.Τ.Υ.Ε. «ΔΙΟ-
ΦΑΝΤΟΣ» για την τεχνική υποστήριξη της διαδικασίας
της κλήρωσης, εφόσον συντρέχει ανάγκη. Το έργο της
διαρκεί την ημέρα διεξαγωγής της κλήρωσης.
Άρθρο 19
Κεντρική Επιτροπή Διεξαγωγής των Εξετάσεων
στα Πρότυπα Σχολεία και στα Εκκλησιαστικά
Σχολεία
1. Η Κεντρική Επιτροπή Διεξαγωγής των Εξετάσεων
(Κ.Ε.Δ.Ε.) στα Πρότυπα Σχολεία και στα Εκκλησιαστικά
Σχολεία έχει ως έργο την προετοιμασία της δοκιμασίας
(τεστ) δεξιοτήτων για την εισαγωγή των μαθητών στα
Πρότυπα Σχολεία και Εκκλησιαστικά Σχολεία, την εισήγηση των θεμάτων και τη διεξαγωγή των συγκεκριμένων
δοκιμασιών.
2. Ο αριθμός των μελών της Κ.Ε.Δ.Ε. στα Πρότυπα
Σχολεία και στα Εκκλησιαστικά Σχολεία δύναται να είναι έως δεκατέσσερα (14) μέλη ως ακολούθως: α) Πρό-
εδρος ορίζεται ο/η Πρόεδρος της Διοικούσας Επιτροπής Προτύπων και Πειραματικών Σχολείων (Δ.Ε.Π.Π.Σ.)
με τον/την νόμιμο/μη αναπληρωτή/τριά του/της ή το
μέλος της Δ.Ε.Π.Π.Σ. που είναι μέλος Διδακτικού Εκπαιδευτικού Προσωπικού (Δ.Ε.Π.) Ανώτατου Εκπαιδευτικού
Ιδρύματος (Α.Ε.Ι.) με τον/την νόμιμο/μη αναπληρωτή/
τριά του/της, β) Αντιπρόεδρος ορίζεται ο Πρόεδρος του
Εποπτικού Συμβουλίου Εκκλησιαστικής Εκπαίδευσης
(Ε.Σ.Ε.Ε.) με τον νόμιμο αναπληρωτή του, γ) μέχρι δώδεκα
(12) μέλη με τα αναπληρωματικά τους, ανάλογα με τον
αριθμό των γνωστικών αντικειμένων που εξετάζονται και
ορίζονται Σύμβουλοι Εκπαίδευσης ή εκπαιδευτικοί των
Πρότυπων, Πειραματικών Σχολείων και Εκκλησιαστικών
Σχολείων της πρωτοβάθμιας και δευτεροβάθμιας εκπαίδευσης, ως εισηγητές θεμάτων ειδικότητας σχετικής με
τα γνωστικά πεδία τα οποία ελέγχονται με τη δοκιμασία
(τεστ) δεξιοτήτων, οι οποίοι εισηγούνται στην ολομέλεια
της Επιτροπής.
3. Τα μέλη της επιτροπής με τους αναπληρωτές τους
ορίζονται με απόφαση του Υπουργού Παιδείας, Θρησκευμάτων και Αθλητισμού, μετά από εισήγηση της
Δ.Ε.Π.Π.Σ. και του Ε.Σ.Ε.Ε. κατά περίπτωση. Με την ίδια
απόφαση ορίζονται ο/η Γραμματέας της Επιτροπής, ο/η
οποίος/α είναι εκπαιδευτικός της πρωτοβάθμιας ή δευτεροβάθμιας δημόσιας εκπαίδευσης, καθώς και μέχρι
δύο (2) εκπαιδευτικοί, ως χειριστές του συστήματος για
τη μετάδοση των θεμάτων.
4. Το έργο της Κ.Ε.Δ.Ε. διαρκεί για χρονικό διάστημα
δυο (2) ημερών, από την παραμονή της διεξαγωγής της
γραπτής δοκιμασίας έως την ολοκλήρωσή της.
Άρθρο 20
Επιτροπή του Βαθμολογικού Κέντρου
1. Η Επιτροπή του Βαθμολογικού Κέντρου έχει ως έργο
την προετοιμασία της βαθμολόγησης των απαντητικών
φύλλων, την παραλαβή των απαντητικών φύλλων από
τα βαθμολογικά κέντρα, τη βαθμολόγησή τους και την
έκδοση των αποτελεσμάτων συνολικά και ανά σχολική
μονάδα.
2. Η Επιτροπή του Βαθμολογικού Κέντρου αποτελείται
από πέντε (5) μέλη ως ακολούθως: α) Πρόεδρος ορίζεται ένας Σύμβουλος Εκπαίδευσης ή ένας Διευθυντής
Πρότυπου Σχολείου ή εκπαιδευτικός, μέλος της Διοικούσας Επιτροπής Προτύπων και Πειραματικών Σχολείων
(Δ.Ε.Π.Π.Σ.), β) μέλη ορίζονται τέσσερις (4) Εκπαιδευτικοί
Πρότυπων ή Πειραματικών Σχολείων και Εκκλησιαστικών Σχολείων. Τα μέλη της επιτροπής με τους αναπληρω-
τές τους ορίζονται με απόφαση του Υπουργού Παιδείας,
Θρησκευμάτων και Αθλητισμού, μετά από εισήγηση της
Δ.Ε.Π.Π.Σ. και του Εποπτικού Συμβουλίου Εκκλησιαστικής Εκπαίδευσης (Ε.Σ.Ε.Ε.) κατά περίπτωση. Με την ίδια
απόφαση ορίζονται ο/η Γραμματέας του Βαθμολογικού
Κέντρου, ο οποίος είναι εκπαιδευτικός της δημόσιας
εκπαίδευσης ή μόνιμος διοικητικός υπάλληλος, καθώς
και μέχρι δυο (2) χειριστές μηχανημάτων ηλεκτρονικής
αναγνώρισης (Optical Mark Reader), οι οποίοι είναι εκπαιδευτικοί της δημόσιας εκπαίδευσης ή Τεχνικό Προ-
σωπικό του Δημοσίου ή Νομικού Προσώπου Δημοσίου
Δικαίου (Ν.Π.Δ.Δ.) που εποπτεύεται από το Υπουργείο
Παιδείας, Θρησκευμάτων και Αθλητισμού ή του Ινστιτούτου Εκπαιδευτικής Πολιτικής (Ι.Ε.Π.).
3. Με την ως άνω απόφαση του Υπουργού Παιδείας,
Θρησκευμάτων και Αθλητισμού, μετά από εισήγηση της
Δ.Ε.Π.Π.Σ και του Ε.Σ.Ε.Ε. ορίζεται και ο τόπος λειτουργίας του Βαθμολογικού Κέντρου στο οποίο προΐσταται η
Επιτροπή του Βαθμολογικού Κέντρου.
4. Το έργο της επιτροπής διαρκεί από την ημέρα διεξαγωγής της γραπτής δοκιμασίας μέχρι την έκδοση των
αποτελεσμάτων.
Άρθρο 21
Επιτροπές εξετάσεων Πρότυπων Σχολείων και
Εξετάσεων Εκκλησιαστικών/Πρότυπων Σχολείων
1. Η Επιτροπή Εξετάσεων Πρότυπου Σχολείου (Ε.Ε.Π.Σ.)
έχει ως έργο την οργάνωση του Εξεταστικού Κέντρου,
την εποπτεία για την ομαλή και αδιάβλητη διεξαγωγή της
δοκιμασίας, τη διάθεση των απαντητικών φύλλων στο
εξεταστικό κέντρο, την κατανομή των επιτηρητών στις
αίθουσες εξετάσεων, τη λήψη και αναπαραγωγή των θεμάτων, τον έλεγχο της πιστής και ακριβούς αναπαραγω-
γής των θεμάτων, τη διανομή τους στους εξεταζόμενους,
την ενημέρωση της Κεντρικής Επιτροπής Εξετάσεων των
Προτύπων Σχολείων για οποιοδήποτε ζήτημα προκύψει
στα οικεία εξεταστικά κέντρα, την ενημέρωση των επιτηρητών για τη σωστή εκτέλεση των καθηκόντων τους,
τη συγκέντρωση και την αποστολή των απαντητικών
φύλλων στο Βαθμολογικό Κέντρο, την ανάρτηση των
αποτελεσμάτων και των ανακοινώσεων σχετικά με τις
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1671/14.03.2024
διαδικασίες των δοκιμασιών στην ιστοσελίδα του οικείου
σχολείου.
2. Η Ε.Ε.Π.Σ. αποτελείται από τρία (3) μέλη, ως ακολούθως: α) Πρόεδρος ορίζεται ο Διευθυντής της σχολικής
μονάδας, β) μέλη ορίζονται δύο (2) εκπαιδευτικοί Πρότυπου Σχολείου (Π.Σ.). Ο Πρόεδρος αναπληρώνεται από
τον νόμιμο αναπληρωτή του και τα μέλη από ισάριθμα
αναπληρωματικά μέλη που ορίζονται με την απόφαση
συγκρότησης της Επιτροπής. Με την απόφαση συγκρότησης ορίζονται ο/η Γραμματέας της Επιτροπής, ο οποίος
είναι εκπαιδευτικός της δημόσιας εκπαίδευσης ή μόνιμος
διοικητικός υπάλληλος του Υπουργείου Παιδείας, Θρησκευμάτων και Αθλητισμού.
3. Η Επιτροπή Εξετάσεων Εκκλησιαστικού Σχολείου/
Πρότυπου Σχολείου έχει ως έργο την οργάνωση του
Εξεταστικού Κέντρου, την εποπτεία για την ομαλή και
αδιάβλητη διεξαγωγή της δοκιμασίας, τη διάθεση των
απαντητικών φύλλων στο εξεταστικό κέντρο, την κατανομή των επιτηρητών σε αυτό και στις αίθουσες εξε-
τάσεων, τη λήψη και την αναπαραγωγή των θεμάτων,
τον έλεγχο της πιστής και ακριβούς αναπαραγωγής των
θεμάτων, τη διανομή τους στους εξεταζόμενους, την
ενημέρωση της Κεντρικής Επιτροπής Διεξαγωγής των
Εξετάσεων (Κ.Ε.Δ.Ε.) για οποιοδήποτε ζήτημα προκύψει
στα εξεταστικά κέντρα, την ενημέρωση των επιτηρητών
για τη σωστή εκτέλεση των καθηκόντων τους, τη συγκέντρωση και την αποστολή των απαντητικών φύλλων στο
Βαθμολογικό Κέντρο, την ανάρτηση των αποτελεσμάτων
και των ανακοινώσεων σχετικά με τις διαδικασίες των
δοκιμασιών στην ιστοσελίδα του οικείου σχολείου.
4. Η Επιτροπή Εξετάσεων Εκκλησιαστικού Σχολείου/
Πρότυπου Σχολείου αποτελείται από τρία (3) μέλη ως
ακολούθως: α) Πρόεδρος ορίζεται ο Διευθυντής της σχολικής μονάδας, β) μέλη ορίζονται ένας (1) εκπαιδευτικός
Π.Σ. και ένας (1) Διευθυντής Εκκλησιαστικού Σχολείου.
Οι Διευθυντές των Εκκλησιαστικών Σχολείων αναπληρώνονται από τους νόμιμους αναπληρωτές τους και ο
εκπαιδευτικός Π.Σ. από άλλο εκπαιδευτικό Π.Σ. που ορίζεται με την απόφαση συγκρότησης. Με την απόφαση
συγκρότησης ορίζεται ο/η Γραμματέας της Επιτροπής,
ο οποίος είναι εκπαιδευτικός της δημόσιας εκπαίδευσης
ή μόνιμος διοικητικός υπάλληλος του Υπουργείου Παιδείας, Θρησκευμάτων και Αθλητισμού.
5. Οι παραπάνω επιτροπές συνιστώνται σε κάθε εξεταστικό κέντρο με απόφαση του Περιφερειακού Διευθυντή
Εκπαίδευσης, κατόπιν εισήγησης των Διευθυντών των
οικείων Διευθύνσεων Πρωτοβάθμιας ή Δευτεροβάθμιας
Εκπαίδευσης. Με την ίδια απόφαση ορίζονται για κάθε
εξεταστικό κέντρο ένας (1) επιστάτης για φύλαξη, όπου
απαιτείται, και έως δυο (2) άτομα για καθαρισμό των
χρησιμοποιούμενων χώρων του εξεταστικού κέντρου.
Άρθρο 22
Ορισμός Επιτηρητών
1. Οι διατάξεις που αφορούν στις υποχρεώσεις των
εξεταζόμενων για τη διαφύλαξη του αδιάβλητου των
εξετάσεων διέπουν όλους τους υποψήφιους από τη στιγμή που εισέρχονται στο εξεταστικό κέντρο μέχρι και την
ολοκλήρωση της εξέτασής τους.
2. Με απόφαση του Περιφερειακού Διευθυντή Εκπαίδευσης ή αν ελλείπει, απουσιάζει ή κωλύεται, του νό-
μιμου αναπληρωτή του, η οποία εκδίδεται τέσσερις (4)
ημέρες πριν την έναρξη της δοκιμασίας, ορίζονται οι
ομάδες των επιτηρητών.
3. Ως επιτηρητές ορίζονται εκπαιδευτικοί πρωτοβάθμιας ή δευτεροβάθμιας εκπαίδευσης, μετά από πρόταση
του Διευθυντή της οικείας Διεύθυνσης Πρωτοβάθμιας ή
Δευτεροβάθμιας Εκπαίδευσης, κατά προτίμηση οι εκπαιδευτικοί του οικείου και του συνδεδεμένου Προτύπου
Σχολείου (Π.Σ.) ή Εκκλησιαστικού Σχολείου (Ε.Σ.). Ως επιτηρητές μπορούν να χρησιμοποιούνται εκπαιδευτικοί και
από την ιδιωτική εκπαίδευση. Ο αριθμός των επιτηρητών
και η κατανομή τους στα εξεταστικά κέντρα καθορίζεται
με εισήγηση της Κεντρικής Επιτροπής Οργάνωσης των
Εξετάσεων στα Πρότυπα και Εκκλησιαστικά Σχολεία και
της Κλήρωσης στα Πειραματικά Σχολεία (Κ.Ε.Ο.Ε.Κ.). Σε
κάθε αίθουσα ορίζονται δυο (2) επιτηρητές. Για την άμεση αντιμετώπιση κάθε προβλήματος, που πιθανόν να
δημιουργηθεί κατά τη διάρκεια της δοκιμασίας, ορίζεται
ανά δυο (2) αίθουσες ένας (1) εφεδρικός επιτηρητής. Ως
επιτηρητής δεν μπορεί να οριστεί εκπαιδευτικός που
έχει ως εξεταζόμενο στο Εξεταστικό Κέντρο μαθητή και
συνδέεται μαζί του με σχέση συγγένειας εξ αίματος ή εξ
αγχιστείας μέχρι και τρίτου βαθμού.
4. Οι επιτηρητές, κατά την είσοδο των υποψηφίων μαθητών στο σχολείο, ελέγχουν τα στοιχεία τους με βάση
τις καταστάσεις υποψηφίων. Είναι υπεύθυνοι για την
πλήρη ταυτοποίηση των υποψηφίων με την αστυνομική
ταυτότητα ή το διαβατήριο ή τη βεβαίωση ταυτοπροσωπίας, στην περίπτωση μη έκδοσης ταυτότητας και την
εκτυπωμένη βεβαίωση υποβολής της αίτησής τους στην
οποία αναγράφεται και το εξεταστικό κέντρο. Οι επιτηρητές προσέρχονται έγκαιρα στο εξεταστικό κέντρο,
οφείλουν να ελέγχουν με κάθε αυστηρότητα πιθανότητα
αντιγραφής ή συνεργασίας των εξεταζομένων και εφαρμόζουν πιστά τις οδηγίες της Επιτροπής Εξετάσεων του
Προτύπου Σχολείου και Εκκλησιαστικού Σχολείου. Είναι
υπεύθυνοι για την τήρηση της τάξης και την επιτήρηση
των υποψηφίων κατά την προσέλευση στην αίθουσα, τη
διάρκεια της εξέτασης, την αποχώρησή τους από αυτή,
ενώ καλούνται αμέσως να αναφέρουν στην επιτροπή του
εξεταστικού κέντρου όποιο πρόβλημα ή θέμα ανακύψει.
ΚΕΦΑΛΑΙΟ Ζ’
ΤΕΛΙΚΕΣ ΔΙΑΤΑΞΕΙΣ
Άρθρο 23
Καταργούμενες διατάξεις
Από την έναρξη ισχύος της παρούσας καταργείται η
υπό στοιχεία 22010/Δ6/24-2-2023 (Β’ 1062) απόφαση
της Υπουργού και της Υφυπουργού Παιδείας και Θρησκευμάτων.
Άρθρο 24
Έναρξη ισχύος
Η παρούσα απόφαση ισχύει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 11 Μαρτίου 2024
Ο Υπουργός
Η Υφυπουργός
ΚΥΡΙΑΚΟΣ ΠΙΕΡΡΑΚΑΚΗΣ
ΖΩΗ ΜΑΚΡΗ

[Source: 20240201671.pdf | Tokens: 83568]